title: Kipu

text: Kestoaikansa ja luonteensa mukaan kipu voidaan luokitella lyhytaikaiseen eli akuuttiin kipuun ja pitkäaikaiseen eli krooniseen kipuun.


title: Kipu

text: Akuutti kipu on äskettäin alkanut kipu, jolla on yleensä selvä ajallinen ja syy-yhteys ajankohtaiseen vammaan tai sairauteen.


title: Kipu

text: Subakuutti kipu kestää kahdesta kolmeen kuukautta sen aiheuttaneen vamman tai sairauden jälkeen.


title: Kipu

text: Krooninen kipu kestää pidempään kuin kolmesta kuuteen kuukautta tai pidempään kuin sairauden tai vamman aiheuttaman kudosvaurion paraneminen. Joskus krooniseksi kivuksi voidaan määritellä myös lyhytkestoisempi mutta toistuva kipu kuten migreeni. Kroonisessa kivussa ajallinen ja kausaalinen yhteys aiheuttavaan tekijään voi olla hävinnyt.


title: Kipu

text: Krooninen kipu jaetaan lääketieteessä kivun mekanismin mukaan kolmeen tyyppiin.


title: Kipu

text: Krooninen kipuoireyhtymä viittaa kipuun, joka on sitkeä, vaikea ja kärsimystä tuottava, eikä sitä täysin selitä mikään fysiologinen prosessi tai ruumiillinen häiriö. Pääasiallisia syytekijöitä ovat tunne-elämän ristiriidat tai psykososiaaliset ongelmat.


title: Kipu

text: Monimuotoinen paikallinen kipuoireyhtymä on jatkuva alueellinen ja ääriosiin painottuva kipu, joka on suhteettoman kova laukaisevaan tapahtumaan nähden. Laukaiseva tapahtuma voi olla esimerkiksi luunmurtuma tai ruhjevamma.


title: Kipu

text: Kipu välittyy hermojärjestelmässä neljässä vaiheessa. Aluksi kipuärsyke syntyy kudoksessa nosiseptorin aktivoituessa ("transduktio"). Sitten kipu välittyy hermosoluja pitkin keskushermoston niihin osiin, joissa kipu aistitaan ("transmissio"). Kipu voi muuntua hermostossa esimerkiksi stressin tai kipulääkkeiden vaikutuksesta ("modulaatio"). Viimeinen vaihe on kivun kokeminen ("perseptio"), subjektiivinen tunne, jonka aiheuttaa kipua välittävien neuronien aktivoituminen.


title: Kipu

text: Kipureseptorin ärsytyksen aiheuttamaa kivun aistimista kutsutaan "nosiseptioksi". Nosiseptiossa eli kipuaistissa kudosvaurioon erikoistuneet vapaat hermopäätteet aktivoituvat ja kuljettavat ärsytyksen voimakkuutta vastaavan aktiopotentiaalisarjan keskushermostoon. Kipureseptoreita eli nosiseptoreita ( = ”"vahingoittaa"”) on kipuhermopäätteissä ympäri kehon. Niitä on runsaasti ihossa, luukalvossa, sidekudoksissa sekä sisäelimiä ympäröivissä kalvoissa. Nosiseptoreista suurin osa jakautuu kahteen perustyyppiin. Ne ovat:Kiputuntemus aiheutuu kudosvaurion aiheuttamasta ärsykkeestä monimutkaisten sähköisten ja kemiallisten tapahtumien kautta hermojen niin sanotussa kipuradassa. Kipurata alkaa kudoksissa olevista pienistä hermopäätteistä. Niistä se kulkee hermorunkoja pitkin kohti selkäydintä ja jatkuu selkäytimen kipujuosteena kohti aivokeskuksia. Kipurata päättyy aivokuorelle.


title: Kipu

text: Jos jatkuva kipuärsytys aiheuttaa hermojärjestelmässä muutoksia, kipu voi jatkua senkin jälkeen kun alkuperäinen, kudosvauriota aiheuttava ärsytys on jo lakannut.


title: Kipu

text: Kipua voi aiheuttaa myös hermovaurio.


title: Kipu

text: Kivun aikaansaava kudosvaurio voi olla mekaaninen, lämmön aiheuttama tai kemiallinen. Kudoksia vaurioittavan ärsykkeen havaitsevat kipuhermopäätteet eli nosiseptorit, joita on runsaasti ihossa, luukalvossa, sidekudoksessa ja sisäelimiä ympäröivissä kalvoissa. Mekaanisessa kudosvauriossa tuntuu ensin terävä, nopea kipu, ja välitön impulssi kulkee nopeasti pitkin A-delta-hermosäikeitä. Muutama sekunti sen jälkeen alkaa tylppä, pitkäkestoisempi ja epämiellyttävämpi kipu, joka kulkee hitaammin pitkin C-hermosäikeitä.


title: Kipu

text: Ruumiin kudokset ja keskushermosto lähettävät informaatiota kipuradalla selkäytimen takasarven synapseihin. Informaatio voi olla kipua lisäävää eli ekskitatorista, tai kipua estävää eli inhibitorista. Selkäytimen etuosassa on hermoratoja, joita pitkin kipu välittyy kohti aivoja. Osa näistä radoista päättyy keskiaivoihin, ja osa jatkaa suoraan aivokuoreen. Myös aivorungon kautta kulkee tärkeää informaatiota. Kipu havaitaan ja koetaan aivokuoressa. Limbiseen järjestelmään on yhteydessä kipuun liittyvä epämiellyttävyyden, kärsimyksen ja ahdistuksen kokemus. Aivot voivat myös sammuttaa kivun väliaikaisesti lähettämällä selkäytimen releasemalle hermoimpulsseja, jos niiden mielestä kipuun ei jossain tilanteessa tule kiinnittää huomiota. Keskushermoston laskevat, kipua estävät radat voivat erilaisten välittäjäaineiden avulla vähentää kivun voimakkuutta esimerkiksi voimakkaan keskittymisen vaikutuksesta. Kipua voidaan vähentää myös kipulääkkeillä ja sähköisellä stimulaatiolla.


title: Kipu

text: Kipujärjestelmän välittäjäaineita tunnetaan yli kolmekymmentä. Näitä ovat esimerkiksi selkäytimen opioidipeptidit kuten enkefaliinit, beetaendorfiini ja dynorfiini, sekä kipua estävissä laskevissa radoissa toimivat 5-hydroksitryptamiini eli serotoniini sekä noradrenaliini.


title: Kipu

text: Kipuelämyksessä on useita osatekijöitä.


title: Kipu

text: Somatosensorinen kuorikerros on aivokuoren kipua havaitseva keskus, joka liittyy sensoriseen, kipua erittelevään osatekijään. Se käsittelee talamuksen kautta nousevaa informaatiota ja arvioi kipuärsykkeen kestoa, voimakkuutta ja sijaintia.


title: Kipu

text: ACC-kuorikerros on aivojen etuosassa sijaitseva aivokuoren osa, joka on tärkeä kipuun liittyvän affektiivisen eli tunnekomponentin synnyssä. Se ryhtyy toimimaan tilanteissa, joihin liittyy stressin kokeminen, ja sen toiminta liittyy kivun epämiellyttävyyden kokemukseen mutta ei kivun voimakkuuteen.


title: Kipu

text: Kivun tuntemiseen aivokuoressa osallistuvat myös aivosaareke (insula) ja prefrontaalinen aivokuori.


title: Kipu

text: Kivun kokemiseen vaikuttavat esimerkiksi tarkkaavaisuus, tunnetila, suggestio, asenteet ja odotukset sekä vireystaso. Kivun voimakkuuteen vaikuttaa ihmisen ensiarvio kivun merkityksestä, eli siitä, onko se vaaran merkki vai harmiton. Kipu aistitaan vähemmän voimakkaana, kun huomio kohdentuu muualle. Negatiivisia tunteita aiheuttavilla tekijöillä on kivun kokemista voimistava vaikutus.


title: Kipu

text: Tupakoinnilla on kahdensuuntaista vaikutusta kipuaistimuksiin. Nikotiinilla on kipureseptoreita turruttavaa vaikutusta, mikä vähentää neuropaattisen kivun aistimista. Toisaalta tupakointi myös heikentää verenkiertoa, ja tällä on puolestaan iskeemistä kipua lisäävä vaikutus.


title: Kipu

text: Kipua välittävän hermoston palautuvasta toimintahäiriöstä johtuvaa neurogeenista kipua voi esiintyä bentsodiatsepiineihin kuuluvien lääkeaineiden käytön lopettamisesta tai vähentämisestä johtuvana vieroitusoireena. Tällainen vieroitussärky voi jatkua pahimmillaan useampia vuosia lääkeaineen käytön lopettamisen jälkeen. Syvä tai polttava kipu raajoissa on tyypillinen bentsodiatsepiinin käytön lopettamiseen liittyvä pitkittynyt vieroitusoire.


title: Kipu

text: Elimistö voi myös tottua kipua lievittävän lääkeaineen vaikutukseen siinä määrin, että lääkkeen vaikutuksen lakkaaminen aiheuttaa elimistössä käytönaikaista vieroitussärkyä. Esimerkiksi särkylääkepäänsärky voi kehittyä, jos särkylääkkeitä käytetään muutaman kuukauden ajan useana päivänä viikossa. Kierre saadaan katkaistua vain luopumalla kipulääkityksestä riittävän pitkäksi aikaa. Toisinaan riittää viikko, mutta toisinaan tarvitaan jopa kolmen kuukauden pituinen tauko. Vieroitussärky alkaa hellittää yleensä viikon tai kahden kuluttua lääkityksen lopettamisesta.


title: Kipu

text: Monet sedatiivisen sivuvaikutuksen omaavat lääkeaineet heikentävät verenkiertoa, joten ne voivat aiheuttaa idiopaattista kipua.


title: Kipu

text: Jatkuva kipuärsytys johtaa hermopäätteen herkistymiseen. Aluksi hermopäätteen ärsytyskynnys madaltuu eli se reagoi aiempaa voimakkaammin kivuliaaseen ärsytykseen. Tämän huomaa esimerkiksi siitä, että auringossa palanut iho ei kestä edes vaatteen hipaisua. Jatkossa ihon kipuvaste muuttuu myös vaurioalueen ympäristössä, kun välittäjäaineita purkautuu hermosolujen väliseen tilaan. Jatkuva kudoksista tuleva kipuärsykkeiden tulva saa aikaan joskus pysyviä muutoksia kipujärjestelmän toiminnassa. Pitkäaikaisen kivun syntymiseen vaikuttavat myös esimerkiksi kipumuisti, tunnekokemukset kuten pelko, ahdistus ja toivottomuus; oppiminen, muut sairaudet, sosiaalisen tuen puuttuminen sekä kivun psykologinen merkitys.


title: Kipu

text: Kipu on yhtäältä neurofysiologinen tila, toisaalta kokemuksellinen ilmiö. Kipusignaalien välittymistä hermostossa voidaan havainnoida. Kiputuntemus riippuu kuitenkin aina tilanteesta, jossa se koetaan, ja fysiologiset mittaukset kertovat vain vähän kivun kokemisesta. Kivun mittaaminen perustuu ihmisen omaan ilmoitukseen kivustaan, sillä kipu on henkilökohtainen ja yksilöllinen kokemus, jota ei voi suoraan mitata.


title: Kipu

text: Henkilön ilmoittamaa kivun kokemusta voidaan kuvata numeroin tai sanoin. Yleinen kipumittari on visuaalianalogiasteikko (VAS). Se on jana, johon potilas merkitsee senhetkisen kipunsa voimakkuutta vastaavan kohdan asteikolla nollasta kymmeneen. Myös viisiportaista sanallista asteikkoa voidaan käyttää. Lasten VAS käyttää kuvia kasvonilmeistä numeroiden sijasta.


title: Kipu

text: Ihminen voi lieventää kipua hieromalla vaurioitunutta kohtaa. Hierominen aktivoi kosketustuntoa ja painetuntoa välittäviä nopeita A-beeta-hermosäikeitä. Hieromisen aiheuttama ärsyke kilpailee kipuärsykkeen kanssa selkäytimessä ja vähentää aivoihin menevien sähköisten kipuimpulssien määrää.


title: Kipu

text: Lyhytaikaista ja tilapäistä kipua tai särkyä voi hoitaa esimerkiksi lämmöllä, kylmällä, hauteilla, rentoutumisella ja levolla. Kipu menee usein ohi myös itsestään. Kipua hoidetaan myös kipulääkkeillä. Apteekista ilman reseptiä saatavia itsehoitolääkkeitä ovat esimerkiksi erilaiset tulehduskipulääkkeet kuten ibuprofeeni. Kovia kipuja voidaan hoitaa esimerkiksi opioideilla.


title: Kipu

text: Pitkäaikaisen kivun hoito on monialaista. Siinä päästään harvoin täydelliseen kivuttomuuteen, vaan tavoitteena on kivun lievittyminen, kipuvaiheiden harveneminen, toimintakyvyn ja työkyvyn paraneminen sekä elämän laadun paraneminen. Pitkäaikaista kipua ei yleensä hoideta tulehduskipulääkkeillä, vaan kivun lääkehoito suunnitellaan yksilöllisesti. Siinä voidaan käyttää esimerkiksi trisyklisiä masennuslääkkeitä tai epilepsialääkkeitä. Stimulaatiomenetelmissä kuten TNS-hoidossa ja akupunktuurissa kipuärsykkeitä estetään pääsemästä selkäytimestä aivoihin. Fysioterapiassa käytetään sähkövirtaa, lämpöä, kylmää, ääntä, valoa ja liikuntaa, liikeharjoituksia ja hierontaa.


title: Kipu

text: Psykologisessa kivunhoidossa pyritään esimerkiksi vähentämään kivun aiheuttamaa stressiä ja lisäämään ihmisen omia kivunhallintakeinoja.


title: Kipu

text: Kipuklinikoissa tutkitaan ja hoidetaan pitkäaikaista kipua.


title: Kipu

text: Kidutuksessa kohteelle aiheutetaan tarkoituksellisesti kipua, esimerkiksi kuulustelun yhteydessä, jotta hänet saataisiin tunnustamaan.


title: Kipu

text: Masokisti saa kivun tunteesta mielihyvää, joskus seksuaalista nautintoa. Sadisti nauttii kivun aiheuttamisesta muille. Jotkut urheilijat pitävät harjoittelun aikaista kipua hyvänä asiana, sillä se kertoo heidän mielestään siitä, että harjoittelu tuottaa tulosta.


title: Kipu

text: Eri kulttuureissa on omia kipuun liittyviä riittejä. Niiden avulla luodaan syviä siteitä ja hengenheimolaisuutta saman kivun kokeneiden jäsenten välille. Kivun kokeneet saattavat myös yhteenkuuluvuuden tunnetta itse vahvistamalla oikeuttaa kipunsa ja vähentää siten tuntemaansa ristiriitaa. Uskonnollisia kipuriittejä ovat esimerkiksi itsensä ruoskinta, yksinäiset pyhiinvaellukset ja silvonta. Kivuliaisiin poikien aikuistumisriitteihin voi kuulua esimerkiksi polttaminen, arpeuttaminen, silvonta, nestehukka, hakkaaminen ja lävistäminen. Myös veljeskuntien ja armeijan riitteihin voi liittyä väkivaltaa. Kivun kokemisen on todettu myös esimerkiksi sitouttavan balettitanssijoita ammattiinsa, sillä he kokevat kivun ja vammautuneena harjoittelun olevan oleellinen ja määrittävä osa tanssimista.


title: Åsa Larsson

text: Åsa Larsson (s. 28. kesäkuuta 1966) on ruotsalainen rikoskirjailija.


title: Åsa Larsson

text: Åsa Larsson syntyi Uppsalassa ja muutti nelivuotiaana perheensä kanssa Kiirunaan, jossa hän kasvoi ja vietti nuoruutensa. Hän opiskeli oikeustiedettä Uppsalan yliopistossa erikoistuen veroasioihin. Ennen kirjailijanuraansa hän työskenteli juristina Gävlen ja Tukholman käräjäoikeuksissa sekä lääninoikeudessa Nyköpingissä.


title: Åsa Larsson

text: Larsson alkoi kirjoittaa esikoisromaaniaan "Aurinkomyrsky" ollessaan äitiysvapaalla. Imettämisen ja vaipanvaihtojen keskellä alkoi kehittyä Kiirunan maisemiin sijoittuva kokonainen kirjasarja. ”En niinkään halunnut kirjoittaa erityisesti dekkaria, vaan tärkeintä on kertoa hyvä tarina”, kertoo Larsson. Tapahtumapaikka Kiiruna on myös Larssonin suvun kotiseutua. Kirjailijan isä on kiirunalainen suomenkielinen kirjastonhoitaja, jolta Åsa peri rakkautensa kirjoihin ja lukemiseen. Hänen äitinsä on kotoisin Tornionjokilaaksosta ja puhuu suomen kielen murretta, meänkieltä. Åsa itse ei kuitenkaan puhu suomea.


title: Åsa Larsson

text: Larsson asuu Tukholman lähistöllä miehensä ja kahden lapsensa, 6-vuotiaan Stellan ja 4-vuotiaan Leon kanssa. Åsa Larssonin isoisä Erik Larsson eli "Kiiruna-Lasse" oli tunnettu hiihtäjä, joka voitti kultaa vuoden 1936 talviolympialaisissa. Myöhemmin hän toimi esikoislestadiolaisena saarnaajana Kiirunassa.


title: Åsa Larsson

text: Larssonin esikoisteos "Aurinkomyrsky" ilmestyi vuonna 2003 ja siitä tuli arvostelu- ja myyntimenestys. Ruotsin dekkariakatemia palkitsi "Aurinkomyrsky"-romaanin vuoden 2003 parhaana esikoisjännärinä. Larssonin toinen teos "Sudentaival" ilmestyi vuonna 2004 ja se palkittiin Ruotsissa vuoden parhaan dekkarina.


title: Åsa Larsson

text: Larssonin dekkarit ovat suosittuja Pohjoismaissa ja ovat tehneet kansainvälisen läpimurron. Niitä on käännetty muun muassa suomeksi, englanniksi, italiaksi, hollanniksi, norjaksi, tanskaksi ja saksaksi. Pohjois-Ruotsin pikkukaupunkiin sijoittuva "Sudentaival" -dekkari ilmestyi kymmenessä maassa. Sandrew Metronome on ostanut kolmen kirjan filmioikeudet ja "Aurinkomyrsky" -elokuva tuli Suomen elokuvateattereihin keväällä 2008.


title: Åsa Larsson

text: Larssonin kirjojen päähenkilö on juristi Rebecca Martinson, joka ei yhtymäkohdista huolimatta ole kirjailijan omakuva. Larssonin kirjoissa heijastuu tukholmalaisen asianajotoimiston kiireinen työyhteisö ja snobbailevat juristit, mutta toisaalta Pohjois-Ruotsin pikkukaupungin sekä hyvät (ihmisten yhteisöllisyys) että synkät puolet (alkoholismi, perheväkivalta, sisäänpäinkääntyneisyys, masentuneisuus). Larsson on ilmeisesti hyödyntänyt dekkareissaan omia kokemuksiaan juristina.


title: Kaakkoiset lappalaiset

text: Kaakkoiset lappalaiset tai lopilaiset (, ) olivat useiden, lähinnä venäläisten, arkeologien ja kielitieteilijöiden mukaan mukaan suomalais-ugrilainen ryhmä, joka asui Valgetjärven ympäristössä nykyisillä Vologdan ja Arkangelin alueilla sekä Karjalassa. Suomalaisista tieteentekijöistä asiaa on käsitellyt Janne Saarikivi paikannimitutkimuksissaan. Kaakkoisia lappalaisia luonnehditaan saamelaisten sukulaiskielihaaran edustajiksi. Myös Keski- ja Etelä-Suomessa, erityisesti Savossa ja Karjalassa asuneiden lappalaisten oletetaan olleen heille läheistä sukua. Kaakkoisten lappalaisten kieli sammui viimeistään 1600-luvulle mennessä, mutta siitä on jäänyt viitteitä paikannimistöön.


title: Helsingin Vesi

text: Helsingin Vesi oli Helsingin kaupungin omistama kunnallinen liikelaitos, joka tuotti vesi- ja jätevesipalveluita lähes miljoonalle asukkaalle pääkaupunkiseudulla. Helsingin vesihuollosta se vastasi vuodesta 1876 alkaen.


title: Helsingin Vesi

text: Vuonna 2008 Helsingin Veden liikevaihto oli 101,1 miljoonaa euroa ja henkilöstön määrä noin 300. Vesilaitoksen ylin päättävä elin oli johtokunta. Viimeisenä toimitusjohtajana toimi vuodesta 2007 lähtien diplomi-insinööri Jukka Piekkari. Vesilaitos oli jaettu viiteen yksikköön: vedenpuhdistus-, jäteveden käsittely-, verkko-, hallinto ja talous- sekä liiketoiminnan tuki -yksiköihin. Helsingin Vedellä oli vedenpuhdistuslaitokset Pitkäkoskella ja Vanhassakaupungissa sekä jätevedenpuhdistamo Viikinmäellä.


title: Helsingin Vesi

text: Loppuvaiheessa vedenpuhdistusyksikön johtajana toimi diplomi-insinööri Veli-Pekka Vuorilehto. Jätevedenpuhdistus-yksikköä johti tekniikan lisensiaatti Tommi Fred ja verkko-yksikköä diplomi-insinööri Ari Melakari. Palvelut-yksikön johtaja oli diplomi-insinööri Tuomo Heinonen. Liiketoiminnan tuki -yksikköä veti kehittämispäällikkö, diplomi-insinööri Ilari Myllyvirta.


title: Helsingin Vesi

text: Vuoden 2010 alussa Espoon, Helsingin, Kauniaisten ja Vantaan kaupunkien vesilaitokset yhdistyivät YTV:n jätehuollon sekä seutu- ja ympäristötiedon kanssa Helsingin seudun ympäristöpalveluiksi (HSY). Kuntayhtymän vesihuollosta huolehtii HSY Vesi.


title: Helsingin Vesi

text: Helsingin kaupungin vesijohtolaitos oli Suomen ensimmäinen vesilaitos, ja se perustettiin vuonna 1876 ensisijaisesti turvaamaan sammutusveden saanti tulipalojen varalta. Alkusysäyksen vesilaitoksen perustamiselle antoi Suomen keisarillinen senaatti, joka oli huolissaan pääkaupungin paloturvallisuudesta.


title: Helsingin Vesi

text: Helsingin asukasluvun kasvaessa hygienian merkitys tuli 1800-luvun loppupuolella yhä tärkeämmäksi. Ennen vesilaitoksen perustamista helsinkiläiset hankkivat juomavetensä kaivoista. Kaivoveden laatu vaihteli melkoisesti, ja pilaantunut juomavesi sekä puutteellinen viemäröinti aiheuttivat useita vakavia epidemioita.


title: Helsingin Vesi

text:
Puhtaan veden pumppaus Helsingin keskustaan aloitettiin Vantaanjoesta 1. joulukuuta 1876. Helsingin ensimmäinen vedenpuhdistuslaitos sijaitsi Vantaanjoen suulla Kuninkaankartanonsaarella, josta vesi pumpattiin Alppilan mäellä sijainneeseen Suomen ensimmäiseen vesitorniin. Ensimmäiset vedenjakelupostit sijaitsivat Albertinkadun kulmassa ja Erottajalla.
Vesihuollon vaikutus kaupunkielämään näkyi nopeasti. Noin 20 vuotta vesilaitoksen perustamisen jälkeen jo noin 70 prosentissa Helsingin asunnoista oli vesijohto ja viemäri. Tämä heijastui puolestaan yleiseen hygieniatasoon: esimerkiksi lavantauti, joka oli Helsingissä varsin yleinen vielä 1870-luvulla, hävisi lähes kokonaan seuraavien vuosikymmenien aikana. Vesilaitoksen pitkäaikainen johtaja 1900-luvun alkuvuosikymmeninä, vuodesta 1904 aina vuoteen 1938 asti, oli Albin Skog.


title: Helsingin Vesi

text: Helsingin asukasluvun kasvaessa vesilaitoksen kapasiteetti kävi 1950-luvulla riittämättömäksi. Vuonna 1959 valmistui Pitkäkosken vedenpuhdistuslaitos, ja samalla Kuninkaankartanon saarella sijainneet laitokset vähitellen lakkautettiin.


title: Helsingin Vesi

text: Vesihuollon ongelmaksi muodostui Vantaanjoen huono laatu. Veden laadun parantamiseksi ja säännöstelemiseksi Silvolaan rakennettiin tekoallas vuonna 1962. Viisi vuotta myöhemmin valmistui Hiidenvesi-tunneli, josta juoksutettiin lisävettä Vantaanjoen veden laadun parantamiseksi. Vuonna 1972 pääkaupunkiseudun kunnat sopivat yhdessä muutaman Keski-Uudenmaan kunnan kanssa Päijänne-hankkeesta: veden johtamisesta Päijänteen Asikkalanselältä pääkaupunkiseudulle. Päijännetunneli otettiin käyttöön vuonna 1982.


title: Helsingin Vesi

text: Jätevedenpuhdistus aloitettiin Helsingissä vuonna 1910, jolloin ensimmäinen jätevedenpuhdistamo perustettiin Alppilaan. Viisi vuotta myöhemmin Mäntymäkeen perustettiin Savilan puhdistamo. Pohjoismaiden ensimmäinen aktiivilietelaitos valmistui Kyläsaareen vuonna 1932.


title: Helsingin Vesi

text: Vuonna 1984 jätevesien puhdistus liitettiin osaksi silloisen Vesilaitoksen toimintaa. Enimmillään Helsingissä oli 1970-luvun alkupuolella 11 jätevedenpuhdistamoa. Nykyään kaikki jätevedenpuhdistustoiminta on keskitetty vuonna 1994 valmistuneeseen Viikinmäen jätevedenpuhdistamoon. Puhdistuksen tehostumisen myötä Helsingin sisälahtien vedenlaatu on selvästi parantunut.


title: Helsingin Vesi

text: Vesilaitoksen nimi oli alkujaan "Helsingin kaupungin vesijohtolaitos". Nimi lyhennettiin 1950-luvulla muotoon "Helsingin kaupungin vesilaitos". Kun viemärit siirrettiin vuonna 1984 rakennusvirastolta Vesilaitoksen alaisuuteen, nimenä oli jonkin aikaa "Helsingin kaupungin vesi- ja viemärilaitos", mutta aikaisempi nimi palautettiin muutamaa vuotta myöhemmin. Viimeinen nimi Helsingin Vesi otettiin käyttöön 1990-luvulla.


title: Wildflowers

text: Wildflowers on yhdysvaltalaisen Tom Pettyn toinen sooloalbumi.


title: Unleash the Fury

text: Unleash the Fury on Yngwie Malmsteenin järjestyksessään kuudestoista studioalbumi. Se julkaistiin vuonna 2005 levymerkillä Spitfire Records.


title: Tavuš

text: Tavuš () on yksi Armenian maakunnista ("marz"). Maakunta sijaitsee maan koillisosassa. Pohjoisessa naapurina on Georgia ja idässä Azerbaidžan. Tavušin pinta-ala on 2 704 neliökilometriä ja asukkaita alueella on 121 963 (2001). Asukkaista 57 513 oli miehiä ja 64 450 naisia. Maakunnan pääkaupunki on Ijevan. Muut kaupungit ovat Ayrum, Noyemberyan, Dilijan ja Berd.


title: Tavuš

text: Tavušin naapurimaakunnat ovat Geghark'unik' etelässä, Kotajk' lounaassa ja Lorri lännessä.


title: Tavuš

text: Maakunnan sisällä on myös kaksi Armenian kontrollissa olevaa Azerbaidžanin eksklaavia, Barxudarlı ja Yuxarı Əskipara.


title: Tavuš

text: Tavušin maakunta muodostuu 62 yhteisöstä ("hamaynkner"), joista viisi on kaupunkeja ja ne on alla olevassa luettelossa lihavoituina. Loput 57 yhteisöä ovat maalaiskuntia.


title: Jalkaväkirykmentti 12 (jatkosota)

text: Jalkaväkirykmentti 12 (JR 12) eli niin sanotut Jänkäjääkärit oli 6. divisioonan yksikkö jatkosodassa, jonka rungon muodostivat välirauhan aikaisen 12. prikaatin yksiköt täydennettynä Sallan alueelta perustetuilla yksiköillä.


title: Jalkaväkirykmentti 12 (jatkosota)

text: Jalkaväkirykmentti 12:n sotatie kulki Sallasta Alakurtin, Kiestingin, Karhumäen ja Poventsan kautta Ihantalaan. Rykmentti osallistui myös Lapin sotaan. Rykmetti oli pitkään hajotettuna eli I ja III pataljoona lähti kohti itää Hautajärven kylästä, kun taas II patljoona (Koskimaa) oli sodan alusta saakka alistettuna JR 53:lle eli osallistui Kuusamon suunnan taisteluihin. Rykmentti oli kokonaan yhdessä vasta marraskuun taisteluissa Kiestingin rintamalla. Rykmentti oli Ihantalan taisteluissa ratkaisuasemassa ja sai siitä kunnianimen ”Ihantalan lukko”.


title: Jalkaväkirykmentti 12 (jatkosota)

text: Arkistolaitoksen Suomen sodissa 1939–45 menehtyneiden tietokannan mukaan Jalkaväkirykmentti 12 menetti 1 347 sotilastaan kuolleina jatkosodassa syyskuun 14. päivään 1944 mennessä. Heistä kaatui 1 005, menehtyi haavoittuneena 221, katosi ja vahvistettiin myöhemmin kuolleiksi 39 ja menehtyi sotavankeudessa 25. Lisäksi 57 sotilasta kuoli muista syistä.


title: Jalkaväkirykmentti 12 (jatkosota)

text: Rykmentin tappiot menehtyneinä olivat saman tietokannan mukaan erityisen raskaat hyökkäysvaiheessa. 31.12.1941 mennessä menehtyneitä oli jo peräti 771. Sen sijaan kesä-heinäkuussa 1944 selvästi vähemmän: 228.Rykmentti sai lähes määrävahvuuksien mukaisen varustuksen ns. varusmiesrykmenttinä, joten sen varustus oli pääosin parempi kuin divisioonan muiden rykmenttien.


title: Palonsuoja-aine

text:
Palonsuoja-aine eli palonestoaine on kemikaali, joka estää tai hidastaa tulen leviämistä aineessa.
Palonestoaineita käytetään muun muassa tekstiileissä.


title: Palonsuoja-aine

text: Aineet voivat toimia neljällä mekanismilla


title: Palonsuoja-aine

text: Myrkyllistä bromia sisältäviä palonestoaineita pidetään terveydelle ja ympäristölle vaarallisina. On esimerkiksi osoitettu, että palonestoaineet häiritsevät niin sanottujen Purkinjen solujen kehitystä pikkuaivoissa estämällä kilpirauhashormonien toimintaa. Suomessa ja EU:ssa bromattujen bifenyylien käyttäminen palonestoaineena tekstiileissä kiellettiin 1990-luvulla. Ne pyritään korvaamaan booriyhdisteillä.


title: Palonsuoja-aine

text: Kiilto Oy ja professori Carl-Erik Wilénin tutkijaryhmä Åbo Akademin kemiantekniikan laitokselta ovat kehittäneet yhteistyössä myrkyttömiä palonestoaineita. Niiden kaupallistaminen on kallista EU:n vaatiman Reach-rekisteröinnin vuoksi, ja esimerkiksi eri polymeerien variaatiot täytyy rekisteröidä erikseen. Jotta rekisteröinnin kustannukset saadaan katettua, täytyy valmiille tuotteille olla suuret markkinat. Ensimmäiset palonestoaineet ovat yhdistelmä sellaisia yhteistyössä kehitettyjä aineita, joiden Reach-rekisteröinti on jo tehty. Esimerkiksi puupohjaisten materiaalien suojaamiseen tarkoitetulla aineella käsitelty paperi hiiltyy, mutta ei pala. Wilénin tutkijaryhmän kehittämät uudet halogeenittomat aineet ovat rikin ja typen sidokseen perustuvia sulfeeniamideja. Ne estävät kemialliset prosessit, jotka ylläpitävät palamista. Aineita tarvitaan vain pieni määrä, alle prosentti suojattavan materiaalin painosta. Sulfeeniamideilla voi pinnoittaa tai niitä voi imeyttää materiaalliin. Näin saadaan esimerkiksi palosuojattua muovia tai maalia. Sulfeeniamidien Reach-rekisteröinti on vielä kesken.


title: Palonsuoja-aine

text: Palonestoaineiden tarpeeseen voi vaikuttaa valinnoilla. Esimerkiksi puuvillasta tehty vaate ei pala niin kovin herkästi, eikä siten tarvitse palonestokäsittelyä. Tekokuinen vaate taas voi palaa rajusti ja sulaa käyttäjänsä ylle. Jos tekokuituinen vaate on lisäksi väljä käyttäjänsä päällä, paloa ylläpitävää ilmaa pääsee runsaasti sen ympärille. Tekokuituisten vaatteiden palonestoaineina käytetään muun muassa orgaanisia bromiyhdisteitä, esimerkiksi tetrabromibisfenoli A:ta.


title: Marjaniemen Uimarit

text: Marjaniemen Uimarit ry (MaU) oli helsinkiläinen uintiseura. Seura perustettiin vuonna 1948 Itä-Helsingin Marjaniemessä. Uimarit toimivat aluksi paikallisessa melontaseurassa, Marjaniemen melojissa, mutta kaupungin rakentaman uimarannan valmistuttua uimarit järjestäytyivät omaksi seurakseen.


title: Marjaniemen Uimarit

text: Toiminnan alkuvaiheessa keskeistä oli lasten uimaopetuksen organisointi. Uimakoulusta oli luontevaa siirtyä kilpauinnin pariin. Jo vuonna 1952 ensimmäinen seuran uimari ylsi tyttöjen nuorten Suomen mestaruuteen. Eila Pyrhönen saavutti lukuisien Suomen mestaruuksiensa ja kansainvälisten menestystensä huippuna 100 metrin perhosuinnissa neljännen sijan Tokion olympialaisissa 1964. Pyrhösen EM-pronssi vuodelta 1966 oli ainoa suomalaisen naisen pitkällä radalla saavuttama arvokisamitali ennen Hanna-Maria Seppälän MM-kultaa v. 2003. Myös Janne Blomqvist ja Riikka Ukkola ovat edustaneet seuraa olympialaisissa upealla kilpailu-urallaan.


title: Marjaniemen Uimarit

text: Vuosina 1965–1973 harjoitti MaU myös vesipallotoimintaa päästen silläkin sektorilla mestaruussarjaan. Vesipallosta jouduttiin luopumaan hallitilan puutteen vuoksi. Vuonna 1980 toiminta keskitettiin pääosin uuteen Vuosaaren uimahalliin.


title: Marjaniemen Uimarit

text: Marjaniemen Uimarit on kasvattanut nuoria kilpauimareita ikäkausisarjojen kansalliselle huipulle 1990- ja 2000-luvuilla. Vuonna 2002 MaU oli yhteispisteissä paras seura Nuorten Talvikisoissa Raumalla ja vuonna 2005 Nuorten lyhyen radan mestaruuskisoissa Tampereella.


title: Marjaniemen Uimarit

text: Vuoden 2011 alussa tapahtuneessa seurafuusiossa MaU ja Vetehiset yhdistyivät uudeksi seuraksi, ORCA Helsinki ry.


title: Lee Cooper

text: Lee Cooper on englantilainen farkkumerkki. Lee Cooperia alettiin tehdä myös Suomessa 1970-luvun puolivälissä suomalaisilla malleilla, joten sitä voitiin vuoteen 2014 saakka kutsua myös suomalaiseksi farkkumerkiksi.


title: Lee Cooper

text: Lee Cooperia teki Suomessa Blueman ja Suomen Lee Cooperit suunnitteli Irja Leimu, joka oli aiemmin ollut suunnittelijana muun muassa Vaaksalla, Kestilällä ja Ruskatexillä. "Peffasta istuu, reisistä svengaa" oli suomalaisten Lee Coopereiden mainoslause, mikä kertoo paljon siitä, millaisiin farkkuihin pyrittiin. Lee Cooper International oli niin tyytyväinen Irja Leimun suunnittelemaan takataskutikkaukseen, että se otti sen farkkuihinsa. Farkkujen, farkkuliivien yms. lisäksi Suomessa suunniteltiin maihari (maihinnousutakki), josta tuli menestys. Iskevän ja värikkään mainoskampanjan avulla Lee Cooper pääsi farkkujen valioluokkaan, jossa olivat 1970-luvulla Bee Gee, Beavers, Falmers, Lee, Mic Mac ja Wrangler.


title: Lee Cooper

text: Lee Coopereita tehtiin pitkään Suomessa, valmistajananaan M.A.S.I Company. Loppuvuodesta 2014 yritys kuitenkin siirsi farkkujen valmistuksen Suomen Keiteleeltä Viroon. Jo vuonna 2004 oli osa Suomen tuotannosta (Viitasaaren farkkuvalmistus) ulkoistettu Viroon.


title: Muromin metroasema

text: Muromin metroasema () on Fukuokan kaupungin Sawaran suuralueella sijaitseva metroasema. Asema on toinen asema Kūkō-linjalla Meinohaman aseman päästä lukien. Asema avattiin 26. heinäkuuta 1981 ja sinne asennettiin turvaportit ensimmäisenä Kyūshūn saarella 6. joulukuuta 2003.


title: Muromin metroasema

text: Aseman lähistöllä sijaitsevat muun muassa:


title: Meinohaman metroasema

text: Meinohaman metroasema () on Fukuokan kaupungin Sawaran suuralueella sijaitseva metroasema. Asema on ensimmäinen asema Kūkō-linjalla ja Chikuzen-junalinjan ensimmäinen asema. Asema yhdistää juna- ja metroliikenteen kahdella päälinjalla ja sen edessä sijaitsee linja-autoterminaali.


title: Meinohaman metroasema

text: Meinohaman aseman vanhin rakennus avattiin 15. huhtikuuta 1925 palvelemaan Pohjois-Kyūshūn junaliikennettä. 22. maaliskuuta 1983 avattiin yhtenäinen linja Fukuokan lentoasemalta Karatsun kaupunkiin. Vanha rautatielinja kulkee asemalta Hakatan asemalle.


title: Meinohaman metroasema

text: Aseman läheisyydessä sijaitsevät muun muassa:


title: Neutraloituminen

text: Kemiassa neutraloituminen on kemiallinen reaktio, joka tapahtuu kun happo ja emäs kumoavat toistensa happamuuden ja emäksisyyden täysin, jolloin muodostuu reaktion edettyä loppuun vain neutraaleita yhdisteitä. Nesteiden kohdalla neutraloitumisessa muodostuu liuos, jonka pH-arvo on 7. Liuosta kutsutaan "neutraaliksi", sillä neutraalin liuoksen pH on määritelmän mukaisesti 7. Neutraloinnilla tai neutralisoinnilla tarkoitetaan tällaisen liuoksen valmistusta.


title: Neutraloituminen

text:
Jos vesiliuokseen lisätään vahvaa happoa kuten suolahappoa HCl, hajoaa eli dissosioituu tämä "vahvan hapon" määritelmän mukaisesti liuokseen kokonaan reagoiden veden HO kanssa muodostaen kloori-ioneita Cl ja happamia oksoniumioneita HO sisältävän happaman vesiliuoksen:
Jos vesiliuokseen lisätään vahvaa emästä kuten natriumhydroksidia NaOH, dissoituu tämäkin kokonaan muodostaen natriumioneita Na ja emäksisiä hydroksidi-ioneita OH ja sisältävän emäksisen vesiliuoksen:


title: Neutraloituminen

text: Jos NaOH- ja HCl-molekyylejä lisätään samaan vesiliuokseen yhtä monta eli yhtä monta moolia, tapahtuu liuoksessa neutraalin liuoksen muodostumiseen johtavia reaktioita. Neutralisoitumista ei kuitenkaan tapahtuisi, jos vahva happo tai emäs olisikin esimerkiksi kahdenarvoinen kuten HSO tai Ba(OH). Liuoksessa tapahtuu muun muassa seuraavanlaisia neutraloitumisreaktioita:


title: Neutraloituminen

text: Liuoksessa tapahtuu myös oksonium- ja hydroksidi-ionien välisiä neutraloitumisreaktioita:


title: Neutraloituminen

text: Myös useita muita samankaltaisia reaktioita voi tapahtua, mutta kaikista mahdollisista reaktioista huolimatta niiden lopputuloksena liuos muuntuu neutraaliksi, jolloin sen pH on 7. Yllä olevassa HCl-NaOH -reaktiossa muodostuu natriumkloridia NaCl, mutta vesiliuoksessa tämä suolaksi luokiteltava ioniydiste tavallisesti liukenee (dissodioituu) liuokseen vapaiksi ioneiksi ja reaktio on pikemminkin:


title: Neutraloituminen

text: Joidenkin happojen ja emästen reaktioissa muodostuu kuitenkin suoloja, jotka liukenevat vain osittain liukoisuustulonsa osoittavan määrän mukaan. Osa suoloista siis jää kiinteäksi sakaksi liuoksen pohjalle. Tätä voidaan joskus käyttää hyväksi yhdisteiden erottelumenetelmässä, jota kutsutaan ulossuolaukseksi.


title: Neutraloituminen

text: Happo tai emäs voi olla myös heikko (katso heikko happo ja heikko emäs). Tällöin sen dissosioituminen on "heikoin hapon/emäksen" määritelmän mukaisesti epätäydellistä ja dissosioituminen tapahtuu yhtä pitkälle kuin hapon tai emäksen happovakio (tai emäsvakio) sallivat. Heikko happo kuten etikkahappo dissosioituu vesiliuoksessa vain osin, eli osa siitä jää etikkahapoksi ja osa reagoi asetaatiksi. Reaktio on siksi tasapainoreaktio, jota merkitään kaksisuuntaisella nuolella (⇌):


title: Neutraloituminen

text: Kaikki heikkojen happojen ja emästen dissosioitumiset ovat aina tasapainoreaktioita.


title: Neutraloituminen

text: Jos yhtä monta molekyyliä "heikkoa" happoa ja "vahvaa" emästä reagoivat keskenään, ei liuos neutraloidu, vaan heikkoa happoa tarvitaan enemmän. Tilanne on päinvastainen jos happo onkin vahva ja emäs heikko. Neutraalin liuoksen tekemiseen vaadittujen ainemäärien laskemiseksi tulee tietää aineiden happovakiot (jotka ovat lämpötilariippuvaisia) ja se, kuinka moniarvoisia hapot tai emäkset ovat. Esimerkiksi HCl on yksi-, HSO kaksi- ja HPO kolmearvoinen happo ja heikkoa emästä vaaditaan kunkin vesiliuoksen neutralointiin eri määrät vaikka näitä happoja olisikin lisättynä kuhunkin liuokseen yhtä monta molekyyliä. Näistä tekijöistä riippuu myös se, kuinka paljon heikkoa happoa ja heikkoa emästä tarvitaan neutraalin vesiliuoksen tekemiseen näiden reagoidessa keskenään.


title: Neutraloituminen

text: Neutraloitumisreaktioista on tietyssä mielessä tiedetty ainakin jo 1600-luvulta, mutta tuolloin happamuutta kuvattiin aistinvaraisten ominaisuuksien perusteella. Esimerkiksi 1700-luvulla happojen saatettiin todeta "maistuvan" happamilta ja emästen kitkeriltä, ja näiden aineiden värjäävän tiettyjä pH-indikaattoreita aina tietyllä tavalla. Neutralisoituminen taas määritettiin tapahtumaksi, jossa yhdisteet reagoivat suoloja muodostaen (nykyisen pH 7 määritelmän sijaan).


title: Neutraloituminen

text: Jo 1644 Robert Boyle kuvaili useiden kasveista eristettyjen indikaattorien värimuutosten johtuvan liuoksen happamuudesta (happamasta mausta) julkaisussaan "Experiments and considerations touching colours". Samalla hän tunnisti olevan olemassa neutraaleita yhdisteitä, jotka eivät saaneet aikaan värimuutoksia kumoten tuolloin joissain piireissä vallinneen käsityksen siitä, että aineet ovat joko happamia tai emäksisiä. Julkaisua voidaan pitää indikaattorien varhaishistorian yhtenä merkittävimmistä. Boyle ei kuitenkaan löytänyt indikaattoreita vaikka tunnisti niiden kemiallisen merkityksen. Esimerkiksi litmus-indikaattoreita käytti tiettävästi espanjalainen alkemisti Arnaldus de Villa Nova jo noin vuonna 1300 ja englantilainen lääkäri Edward Jorden (1569–1632) kuvasi ennen Boylea emästen muuntavan erään punertavan kankaan sinertäväksi ja happojen palauttavan punaisen värin. Lisäksi kasvien indikaattorivärejä käytettiin keskiajalla laajalti kankaiden värjäykseen.


title: Neutraloituminen

text: 1800-luvulle tultaessa aineiden tunnistettiin koostuvan atomeista ja neutralisoituminen määriteltiin uudelleen tasapainoreaktioiden kautta ja liuoksen neutraalius protoni- eli H -pitoisuuksien kautta. 1887 Svante Arrhenius esitti happomallinsa. 1909 S. P. L. Sørensen keksi pH-arvon käsitteen helpottamaan protonipitoisuuden merkintätapaa. 1923 Brønsted ja Lowry esittivät oman happomallinsa, jota käytetään nykyään laajalti.


title: Neutraali

text: Neutraali voi tarkoittaa


title: Gofukumachin metroasema

text: Gofukumachin asema () on Fukuokan kaupungin Hakata-kun suuralueella sijaitseva metroasema. Gofukumachin asema toinen asema Hakozaki-linjalla. Asema on avattu 20. huhtikuuta 1982.


title: Gofukumachin metroasema

text: Aseman lähistöllä sijaitsevat muun muassa:


title: Alkaliparisto

text: Alkaliparistot ovat paristoja, jotka kehittävät energiaa sinkin ja mangaanidioksidin (MnO) välisissä reaktioissa.


title: Alkaliparisto

text:
Alkaliparistoissa anodi on tehty sinkkijauheesta ja katodi mangaanidioksidista. Alkaliparistot käyttävät elektrolyyttinä kaliumhydroksidiä (KOH), missä ne eroavat sinkki-hiili-paristoista, jotka käyttävät joko ammoniumkloridia tai sinkkikloridia. Puolireaktiot ovat:
ja
Ajan myötä alkaliparistot ovat alttiita vuotamaan emäksistä kaliumhydroksidia, joka saattaa aiheuttaa hengitys-, silmä- tai ihoärsytystä. Vuotoja voidaan estää laittamalla yhteen laitteeseen vain saman tyypin paristoja, vaihtamalla kaikki paristot samaan aikaan ja poistamalla ne laitteista varastoinnin ajaksi.


title: Warsteiner

text: Warsteiner on saksalaisen Konrad Cramerin vuonna 1753 perustaman "Warsteiner Brauerei Haus Cramer KG" -panimon valmistama olutmerkki. Warsteiner-nimellä markkinoitavat oluet ovat verrattain suosittuja; niitä myydään yli 60 maassa, ja kyseessä on myydyin saksalainen olut yli 5 000 000 hehtolitran myynnillään. Warsteineria on saatavilla yli 35 000 baarista ja ravintolasta sekä yli 50 000 kaupasta. Warsteiner-oluita markkinoidaan ns. premium-tuotteina. "Warsteinilaista" tarkoittavan nimensä merkki saa kotipaikaltaan, Nordrhein-Westfalenin osavaltiossa sijaitsevalta Warsteinin kaupungilta. Warsteiner-panimo sponsoroi ja panostaa voimakkaasti erilaisiin kansainvälisiin tapahtumiin, kuten esimerkiksi Formula 1:seen.


title: Simone Mareuil

text: Simone Mareuil (myös Simonne Mareuil, 25. elokuuta 1903 Périgueux Ranska – 24. lokakuuta 1954) oli ranskalainen näyttelijätär. Hän eli suurimman osan elämästään kotikaupungissaan Périgueux’ssa. Hän näytteli elämänsä aikana kahdessakymmenessä elokuvassa, joista tunnetuin on Luis Buñuelin ja Salvador Dalin klassikko "Andalusialainen koira".


title: Simone Mareuil

text: Toisen maailmansodan aikana hän ei asunut synnyinseuduillaan, mutta sodan päätyttyä hän palasi Périgueux’hön, jossa hän vaipui syvään masennukseen. Hän teki polttoitsemurhan julkisella aukiolla valelemalla itsensä bensiinillä ja sytyttämällä tuleen. Hän oli kuollessaan 51-vuotias.


title: Metallien sähkökemiallinen jännitesarja

text: Jännitesarjalla kuvataan metallien taipumusta muodostaa kemiallisia yhdisteitä.


title: Metallien sähkökemiallinen jännitesarja

text: Metallit on järjestetty pienenevän hapettumiskykynsä mukaisesti, toisin sanoen litium hapettuu paljon helpommin kuin platina. Tämän johdosta jänniterajan avulla voidaankin ennustaa, tapahtuuko tietyn metallin ja jonkin toisen metallin ionien välinen hapettumis-pelkistymisreaktio. Atomimuodossa oleva epäjalompi metalli pelkistää ionimuodossa olevan jalomman metalli-ionin atomiksi. Joten esimerkiksi alumiini kykenee pelkistämään jokaisen sen jälkeen tulevan metallin ionin alkuaineatomiksi.


title: Metallien sähkökemiallinen jännitesarja

text:
Jännitesarjassa esiintyvä epämetalli vety jakaa metallit epäjaloihin ja jaloihin. Epäjalot metallit hapettuvat happoliuoksissa vetyä vapauttaen. Jalometallit puolestaan hapettuvat vain ns. hapettavilla hapoilla (esim. typpihappo)
Epäjaloja metalleja on huomattavasti enemmän kuin jalometalleja. Menetelmä, jolla metalli voidaan eristää luonnossa esiintyvistä eli malmeista, riippuu metallin sijainnista jännitesarjassa.


title: Metallien sähkökemiallinen jännitesarja

text: Nimitys jännitesarja tulee siitä, että kahden eri metallin välillä on varausero eli jännite, joka saa aikaan sähkövirran. Jos upotetaan kaksi eri metallia sähköä johtavaan liuokseen, havaitaan niiden välillä jännite. Mitä kauempana metallit ovat jännitesarjassa toisistaan, sitä suurempi metallien välinen jännite on.


title: Franky

text: Franky () on One Piece -nimisessä manga- ja anime-sarjassa kahdeksas Olkihattupiraattien jäsen. Hän on laivanrakentaja, joka valmisti yhdessä Galley-La-järjestön kanssa Olkihattujen uuden laivan, Thousand Sunnyn.


title: Franky

text: Franky on 34-vuotias (36 aikahypyn jälkeen) kyborgi, joka ilmestyy ensimmäistä kertaa Water 7 -saagassa. Franky on 225cm pitkä (240cm aikahypyn jälkeen). Frankyn syntymäpäivä on 9 maaliskuuta.


title: Franky

text: Hänen unelmansa on rakentaa laiva, joka voisi purjehtia Grand Linen loppuun saakka. Kyseinen laiva on jo valmis. Sen nimi on Thousand Sunny. Tämä uusi Olkihattupiraattien laiva ei ole vielä selvittänyt matkaansa Grand Linen loppuun asti, joten Frankyn unelma ei ole vielä toteutunut. Hän rakensi sen Olkihattupiraateille tavallaan korvaukseksi tuhlaamistaan 200 000 000 berrystä (joskus myös Beli; One Piecen rahayksikkö), mutta oikeastaan siksi, että Olkihatut ovat matkalla Grand Linen loppuun.


title: Franky

text: Frankyn oikea nimi on "Cutty Flam". Kun hän oli nuori hänen vanhempansa (jotka olivat piraatteja) heittivät hänet heidän laivastaan mereen. Hän tuli pelastuneeksi legendaarisen laivanrakentaja Tomin ansiosta. Tom otti Cutty Flamin oppipojakseen. Tomin toinen oppilas Iceburg antoi hänelle lempinimen "Franky" koska Cutty Flam kuulosti oudolta. Franky oppi Tomilta laivanrakennusta mutta käytti suurimman osan ajastaan rakentamalla sotalaivoja tuhotakseen "Merikuninkaita". Jokaisen sotalaivan hän nimesi "Battle Frankyksi" mutta antoi aina numeron sitä mukaa kun laivat valmistuivat.


title: Franky

text: Kun Franky oli 12 Tom laitettiin koetukseen Gol D. Rogerin laivan rakentamisen (joka purjehti Grand Linen loppuun saakka) johdosta. Tom jätettiin rauhaan kymmeneksi vuodeksi jotta hän voisi valmistaa "Puffing Tomin", junan joka voisi matkata merellä. 14 vuoden (10 vuotta junan ja ensimmäisen radan valmistamiseen ja 4 vuotta kolmen muun radan valmistukseen) kuluttua Marinet kiittivät Tomia junan rakentamisen vuoksi. Mutta hänet lavasti CP9:n nykyinen johtaja Spandam, joka haluaa muinaisen aseen Plutonin tekemisohjeiden kopiot. tekemisohjoiden kopiot annettiin kaikessa hiljaisuudessa Tomille Water 7:n laivanrakentajien keskuudessa. Spandam käytti Frankyn valmistamia sotalaivoja hyökätäkseen Water 7:ään. Tom, Franky ja Iceburg onnistuivat lopettamaan hyökkäyksen mutta Water 7:n asukkaat ehtivät jo luulla heitä syyllisiksi. Tom tuomittiin kuolemaan. Silloin Franky yritti suojella Tomia seisomalla Puffing Tomin tiellä johon Tom oli lukittu. Franky jäi junan alle ja hänen ruumiinsa sai hyvin vakavia vaurioita mutta vaikka Franky jäikin eloon hänet julistettiin kuolleeksi.


title: Franky

text: Franky kirjaimellisesti korjasi itsensä hylätyn laivan osia käyttäen. Hän tatuoi oikeaan olkapäähänsä BF ja vasempaan 36 merkiten sillä, että hän olisi ns. 36 Battle Franky. Neljä vuotta hänen katoamisensa jälkeen Franky odotti näkevänsä Iceburgin mutta hänet käännytettiin pois ja samalla hän sai tietää, että hän on rikollinen Maailman Hallinnon mukaan. Myöhemmin Iceburg antoi Frankylle tekemisohjeiden kopiot jotka hän oli saanut Tomilta.


title: Franky

text: Neljä vuotta myöhemmin kun Luffy ja hänen joukkonsa saapuivat Water 7:ään, Frankystä on tullut laivanpurkajajengin "Franky Familyn" johtaja. Joukko metsästää sivutyökseen etsintäkuulutettuja. Ennen Frankyn ja Olkihattupiraattejen kohtaamista Frankyn joukko pahoinpitelee Usoppin ja varastavat 200.000.000 berryä, jotka Olkihattupiraatit saivat myyvällä Skypie-saagassa saadun kultansa. Se oli 2/3 siitä mitä Olkihatut niistä sai. Kostoksi varastamisesta ja ystävän mukiloimisesta Luffy, Zoro, Sanji ja Chopper tuhoavat Franky Familyn piilopaikan, Franky Housen täysin.


title: Franky

text: Nähtyään tuhon törsäysmatkan jälkeen Franky päätti haastaa Luffyn taisteluun. Hetken aikaa taisteltuaan tappelu kuitenkin keskeytyy Galley-La järjestön vuoksi, jotka syyttävät Luffyä Iceburgin murhayrityksestä.


title: Franky

text: Tämän vuoksi Franky menee ja kidnappaa Usoppin ja Merryn luullen, että Usopp on yhä Olkihattupiraateissa (Usopp erosi koska hänellä oli erimielisyyksiä Going Merryn kohtalosta Luffyn kanssa). Franky olettaa Luffyn tulevan pelastamaan Usoppin ja Merryn. Franky vei heidät hänen salapaikkaansa joka oli Tomin työntekijöiden työpaja. Siellä CP9:n Lucchi, Kaku, Blueno ja Califa kidnappaavat Frankyn ja Usoppin vieden heidät Puffing Tomiin matkaten kohti "Enies Lobbyä". Frankyä pidettiin vankina CP9:n luona Nico Robinin kanssa mutta Franky lopulta poltti CP9:n havittelemat muinaisen aseen Plutonin sinikopiot.


title: Franky

text: Frankyn unelma siis on rakentaa laiva jolla voi matkata Grand Linen loppuun asti, aivan kuten Tomin Gol D. Rogerille tekemä alus. Hän käytti 200 000 000 beliä ostaakseen "Adam-puuta" jota hän päätti käyttää unelmansa toteuttavan laivan rakentamiseen. Kun laiva valmistuu hän lahjoittaa sen Olkihatuille. Enies Lobbystä pakenemisen jälkeen Franky saa etsintäkuulutuksen mukaan 44 miljoonan belin löytöpalkkion. Franky Family haluaa Frankyn liittyvän Olkihattupiraatteihin koska hän on nyt etsintäkuulutettu ja hänen jääminen saarelle olisi vaarallista. Lisäksi Franky on muutenkin oikeasti merirosvojen poika. Luovutettuaan laivan Olkihatuille Franky piiloutuu peläten joutuvansa jättämään Franky Familyn ja samalla epäröi kieltäytyä Franky Familyn ehdotuksesta.


title: Franky

text: Franky Family varastaa Frankyn uikkarit (jotka olivat hänen ainoat housunsa) ja houkuttelevat niiden avulla Frankyn paikkaan josta Olkihattupiraattejen on tarkoitus lähteä uuden laivansa kanssa. Siellä Franky tapaa Luffyn joka pitelee hänen uikkareitansa käsissään luvaten antaa ne takaisin, jos Franky suostuu liittymään heihin. Franky kieltäytyy ja Nico Robin käyttää pirunmarjavoimiansa rutistellakseen Frankyn kiveksiä(Ja aika kivuliaalta näytti). Iceburg muistuttaa Frankyä, että hänen unelmansa voi täyttyä kun hän matkustaa kyseisellä unelmalaivalla huoltaen sitä kunnes matka olisi ohi. Tämä saa Frankyn vihdoinkin liittymään Olkihattuihin. Franky sanoo hyvästit kaikille ja lähtee muiden kanssa purjehtien kohti unelmien täyttymystä.


title: Franky

text: Franky on ihminen keinotekoisten osien kanssa ja hänellä on uskomattomat voimat, kuten ampua suustaan nauloja ja syöstä tulta, ampua luoteja hänen sormistaan, käsistään ja kämmenistään sekä kestää luotisateet edestäpäin. Hänen vuosien työ laivojen aseilla varustajana ja rikollistenmetsästys ovat vaikuttaneet hänen taistelutaitoihin ja tekniikoihin positiivisesti.


title: Franky

text: Yksi yleisistä hyökkäyksistä on Strong Right, jossa hän heitti oikean kätensä kohti vastustajaa (käsi nyrkillä) ja vetää käden takaisin sen sisällä olevan ketjun avulla. Hyökkäys muistuttaa hiukan Luffyn Gomu Gomu no Pistol hyökkäystä. Toinen hyökkäys on Coup de Vent jossa hän yhdistää kätensä ja syöksee kädessä olevasta piipusta voimakkaan ilmasyöksyn joka voi rikkoa rakennuksia. Tämä hyökkäys kuluttaa Frankyltä eniten colaa. Hyökkäyksen nimi on ilmajytky.


title: Franky

text: Frankyn hiustyyli vaihtuu eri juomista riippuen. Esimerkiksi Enies Lobbyssä Chopper antaa Frankylle kasvismehua ja teetä. Tämä kertoo, että Franky on paljon voimakkaampi kun hänellä on vatsakaapissa colaa eikä esimerkiksi teetä. Frankyllä voi olla vatsassaan kolme pulloa kerralla (yhteensä 6 litraa), joten yhdessä pullossa on kaksi litraa.


title: Franky

text: Frankyn heikkous on hänen selkänsä. Kun hän rakensi itseään hän ei yltänyt taakse, joten hän ei voinut tehdä tärkeitä korjauksia selkäpuolelle. Selkä on siis ainoa paikka, missä Frankyllä ei ole rautaa.


title: Oikeuslääketiede

text: Oikeuslääketiede on lääketieteen ala, jossa tehdään tutkimuksia rikoksen tutkinnan tai muun oikeudellisen päätöksenteon avuksi. Niillä pyritään selvittämään rikokseen liittyviä tapahtumia ja niihin sekaantuneita henkilöitä.


title: Oikeuslääketiede

text: Oikeuslääketiede jakautuu oikeuskemiaan, oikeusantropologiaan ja seretologiaan eli isyyden selvittämiseen ja oikeuspsykiatriaan.


title: Oikeuslääketiede

text: Oikeuslääketieteen laboratoriossa tehdään monia kokeita rikosten selvittämiseksi. Uhrien lääketieteellinen tunnistaminen ja kuolinajan määrittäminen on keskeistä alan työssä. Uusimpia menetelmiä on DNA-kartoitus. Sen avulla voidaan tunnistaa henkilö pienen veritahran tai hiusten juureen tarttuneiden ihosolujen perusteella. Menetelmän olennaisin osa on elektroforeesi, joka muistuttaa kromatografiaa, mutta jossa käytetään sähkövirtaa. Näytteestä eristetty perintöaines analysoidaan elektroforeesin avulla. Se todistaa henkilöllisyyden samalla tavalla kuin sormenjäljet. Alaan kuuluvat myös hoitovahinkojen selvittäminen ja liikennelääketieteen eri tehtävät.


title: Oikeuslääketiede

text: Saksan rikoslaki vuodelta 1532 sisälsi säädöksen, että rikoksen selvittämisessä on käytettävä asiantuntija-apua, jos kyse on murhasta, lapsenmurhasta, abortista tai salatusta raskaudesta. Tämä johti vähitellen siihen, että tuomioistuimet käyttivät asiantuntijoina alaa tuntevia lääkäreitä. Omaksi erikoisalakseen oikeuslääketiede kohosi kuitenkin vasta 1950-luvulla. Suomeen perustettiin 1973 ensimmäiset oikeuslääkärin virat (lääninhallituksiin lääninoikeuslääkärit).


title: IBM 3270

text: IBM 3270 on IBM:n valmistama tietokonepäätteiden sarja, jonka laitteita on käytetty lähinnä yhtiön suurkoneiden kanssa. Nämä päätteet ovat lohkopohjaisia: toisin kuin merkkipohjaiset päätteet (esimerkiksi suurin osa Digital Equipment Corporationin VT-sarjasta) ne kommunikoivat käyttäen kokonaisuuksia, "tietovirtoja" (), yksittäisten merkkien sijaan.


title: IBM 3270

text:
Ensimmäiset 3270-sarjan laitteet esiteltiin 1970-luvun alkupuolella.
Nykyään IBM on käytännössa lakkauttanut sarjan, ja pääte-emulointi on korvannut laitteiden käytön.


title: Janne Bergh

text: Janne Bergh (s. 27. tammikuuta 1967 Oslo) on suomalainen kouluratsastaja. Hän on syntyjään norjalainen, mutta vuodesta 1992 Suomen kansalainen. Uransa aikana hän on voittanut kultaa senioreiden SM-kouluratsastuksessa neljästi, sekä kaksi hopeaa ja kolme pronssia. Lisäksi hän on senioreiden nelinkertainen hallimestari, nelinkertainen kouluratsastuksen SM-joukkuekultamitalisti, kolminkertainen joukkuehopeamitalisti ja hänelle on myönnetty Suomen Ratsastajainliiton (SRL) valiomerkki kouluratsastuksesta. Bergh on myös saanut SRL:n mestariratsastajamerkin. Bergh on liiton hyväksymä valmentaja.


title: Janne Bergh

text: Ennen Suomeen muuttoaan hän voitti Norjan junioreiden ja nuorten kouluratsastuksen mestaruudet. Tänäkin päivänä Bergh on aktiivinen toimija Helsingin Ratsastajat ry:ssä sekä Kouluratsastuksen kannatusyhdistys ry:ssä.


title: Janne Bergh

text: Bergh oli mukana Sydneyn olympialaisissa, ja hänen oli tarkoitus osallistua kouluratsastuskilpailuun Suomen joukkueessa. Tämä kuitenkin peruuntui, kun Chimkent, hevonen jolla hänen oli tarkoitus kilpailla, loukkaantui kilpailupaikalla ennen suoritusta.


title: Janne Bergh

text: Janne on Norjassa naisen nimi, ja Janne Bergh onkin naispuolinen.


title: Talley Defense Systems

text: Talley Defense Systems on 1960 perustettu yhdysvaltalainen puolustusvälineyritys, joka valmistaa pääasiassa panssarintorjuntaan käytettäviä sinkoja, rypälepommeja sekä bunkkerinmurtamiseen käytettäviä sinkoja. Yhtiön osti vuoden 2006 lopulla tytäryhtiökseen Nammo AS, joka on Norjan valtion ja pääasiassa suomalaisomisteisen Patria Oyj:n keskenään puoliksi omistama yhtiö sen jälkeen kun ruotsalainen Saab AB myi siitä osuutensa.


title: Arto Räty

text: Arto Tuomas Räty (s. 25. lokakuuta 1955 Parikkala) on suomalainen entinen upseeri, sotilasarvoltaan kenraaliluutnantti evp. Prikaatikenraaliksi Räty ylennettiin vuonna 2004 ja kenraaliluutnantiksi vuonna 2010.


title: Arto Räty

text: Rädyn ura huipentui Suomen puolustusministeriön kansliapäällikkönä tammikuusta 2011 vuoden 2015 loppuun, minkä jälkeen hän jäi eläkkeelle. Räty toimi myös Turvallisuuskomitean puheenjohtajana vuoden 2015 loppuun. Helmikuusa 2016 hän aloitti johtotehtävissä Fortumilla.


title: Arto Räty

text: Arto Räty valmistui Kadettikoulusta vuonna 1979. Sotakorkeakoulun maasotalinjalta hän valmistui 1989, ja yleisesikuntaupseerin tutkinnon Räty suoritti samana vuonna. Lisäksi hän on suorittanut opintoja Yhdysvalloissa, Ruotsissa ja Saksassa.


title: Arto Räty

text: Valmistumisensa jälkeen Räty toimi toimistopäällikkönä Helsingin sotilaspiirin esikunnassa 1989–1992. Pääesikunnassa hän työskenteli osastoesiupseerina operatiivisella osastolla 1992–1994 ja apulaisosastopäällikkönä kansainvälisellä osastolla 1997–2000. Näiden toimien välissä hän oli apulaissotilasasiamiehenä ja Naton yhteysupseerina Brysselissä vuodet 1994–1997.


title: Arto Räty

text: Vuonna 2000 Räty toimi Suomen pataljoonan komentajana KFOR-operaatiossa Kosovossa. Sieltä hän siirtyi jo samana vuonna Porin prikaatin komentajaksi, missä tehtävässä hän toimi vuodet 2000–2002. Sen jälkeen hän toimi maanpuolustuskurssien johtajana Maanpuolustuskorkeakoulussa 2003–2004, minkä jälkeen vuosina 2004–2008 hän johti puolustusministeriön kansallisen puolustuspolitiikan yksikköä.


title: Arto Räty

text: Vuosina 2008–2009 Räty palveli Maavoimien esikuntapäällikkönä. Vuosina 2009–2010 hän toimi operaatiopäällikkönä Puolustusvoimain pääesikunnassa. Hänet ylennettiin kenraaliluutnantin arvoon jälkimmäisenä päällikkövuotenaan.


title: Arto Räty

text: Suomen puolustusministeriön kansliapäällikkönä hän toimi 2011–2015, ja hän haki tähän tehtävään uudelle viisivuotiskaudelle yhtenä viidestä hakijasta, ja monet pitivät häntä ennakkosuosikkina ja hänestä povattiin jopa puolustusvoimain komentajaa.


title: Arto Räty

text: Syksyllä 2015 Sipilän hallituksen puolustusministeri Jussi Niinistön (ps) esitti Rädyn seuraajaksi kuitenkin insinöörikenraalimajuri Jukka Juustia. Poliittisen väännön ja julkisen keskustelun jälkeen hallitus nimitti Juustin, ja Rädyn virkakausi päättyy vuoden 2015 lopussa.


title: Arto Räty

text: Vuonna 2006 Räty johti työryhmää, jonka suosituksena oli hankkia kaksi ilmatankkaus-kuljetuslentokonetta. Tyypiksi työryhmä suositteli Airbusin A330 MRTT-monitoimikonetta, jotka maksavat arviolta 150 miljoonaa eroa kappaleelta. Niiden avulla voitaisiin hankkia kaikille F-18 Hornet -lentäjille ilmatankkauspätevyys ja käyttää niitä pääasiassa Finnairin käytössä, mistä otettuna ne voitaisiin muuttaa vuorokauden kuluessa sotilaallista käyttöä varten.


title: NHL-kausi 1937–1938

text: Kausi 1937–1938 oli National Hockey Leaguen historian 21. kausi. Sen aikana kahdeksan joukkuetta pelasi kukin 48 ottelua. Loppuottelusarjassa Chicago Black Hawks kukisti Toronto Maple Leafsin otteluvoitoin 3–1 ja vei Stanley Cupin.


title: NHL-kausi 1937–1938

text: Bill Dwyerilta ei löytynyt tarvittavaa pääomaa joukkueensa pitämiseksi itsellään, joten NHL otti New York Americansin kokonaan komentoonsa.


title: NHL-kausi 1937–1938

text: NHL:n toinen , Howie Morenzin muisto-ottelu, pelattiin 2. marraskuuta 1937. Se tuotti yli 11 000 dollaria, mistä muiden lahjoitusten ohella muodostettiin yli 20 000 dollarin rahasto Morenzin perhettä varten. Ennen pelin alkua Howie Morenzin pelipuku ja -varusteet huutokaupattiin. Viidensadan dollarin voittohuudon teki Joseph Cattarinich. Pelipuku annettiin Howie Morenz Jr.:lle. Itse pelissä NHL-tähdet voittivat Montreal Canadiensin ja Maroonsin pelaajista koostuneen joukkueen maalein 6–5.


title: NHL-kausi 1937–1938

text: Charlie Conacher nimettiin Toronto Maple Leafsin kapteeniksi. Pelatessaan Montrealissa 18. marraskuuta Canadiensia vastaan hän loukkasi olkapäänsä. Toistuvilla loukkaantumisilla oli yhä suurempi vaikutus niin Conacherin henkiseen kuin fyysiseenkin kuntoon, ja lääkäri kehotti häntä lopettamaan jääkiekkouransa. Loppukauden Conacher jättikin pelaamatta, mutta seuraavalla kaudella hän palasi kaukaloihin. Toronto Maple Leafsissä hän ei kuitenkaan enää koskaan pelannut.


title: NHL-kausi 1937–1938

text: Puolustajien Ching Johnson ja Hap Day myötävaikutuksella New York Americans pelasi paljon paremmin kuin aikaisemmilla kausilla. Yksi joukkueen menestyksen avaintekijöistä oli uusi maalivahti Earl Robertson.


title: NHL-kausi 1937–1938

text: Aluksi King Clancyn valmentama Montreal Maroons ajautui viimeiselle sijalle, ja toimitusjohtaja Tommy Gorman päätti itse astua valmentajan saappaisiin. Hänen johdollaan suoritukset olivat entistäkin surkeampia, eivätkä ottelut kiinnostaneet kannattajia. Joukkueen huonoista otteista huolimatta kauden kohokohta oli 11–7-voitto paikallisvastustaja Montreal Canadiensista. Gorman ei kuitenkaan kyennyt elvyttämään joukkuetta, ja Maroonsin tappioputki oli eräässä vaiheessa kahdeksan ottelun pituinen.


title: NHL-kausi 1937–1938

text: Yhdysvaltojen divisioonassa kiekkoilleen Detroitin kausi oli järkyttävän huono. Vuoden 1937 Stanley Cup -voiton jälkeen joukkue juuttui divisioonansa peränpitäjäksi. Kaudella oli kuitenkin valoisakin hetkensä, kun Carl Liscombe teki NHL-historian nopeimman hattutempun (ennätyksen on myöhemmin rikkonut Bill Mosienko). Liscombe teki kolme maalia yhden minuutin ja 52 sekunnin sisällä Chicagoa vastaan käydyssä kamppailussa, joka päättyi Detroitin voittoon maalein 5–1.


title: NHL-kausi 1937–1938

text: 17. maaliskuuta 1938 Nels Stewart teki 300. NHL-maalinsa 5–3-häviössä New York Rangersille.


title: NHL-kausi 1937–1938

text: "Lyhenteiden selitys: O = Ottelut, V = Voitot, H = Häviöt, T = Tasapelit, RM = Rangaistusminuutit"


title: NHL-kausi 1937–1938

text: "Huom: Pudotuspeleihin selviytyneet joukkueet on lihavoitu."


title: NHL-kausi 1937–1938

text: "Lyhenteiden selitys: O = Ottelut, M = Maalit, S = Syötöt, P = Pisteet, RM = Rangaistusminuutit"


title: NHL-kausi 1937–1938

text: Vuosi oli täynnä yllätyksiä, sillä Toronto Maple Leafs voitti Boston Bruinsin ja New York Americans tyrmäsi Rangersin. Todellisen tuhkimotarinan tarjosi kuitenkin Chicago Black Hawks. Joukkue ylsi hädin tuskin pudotuspeleihin, ja siitäkin oli kiittäminen Stanley Cup -voittaja Detroit Red Wingsin ällistyttävää romahtamista Yhdysvaltojen divisioonan heikoimmaksi joukkueeksi. Monet ajattelivat vähäisellä hyökkäysvoimalla ja arveluttavalla puolustuskalustolla varustetun Black Hawksin olevan helppo uhri Montreal Canadiensille. Ensimmäisessä puolivälieräottelussa Canadiens voittikin Chicagon Toe Blaken tehdessä hattutempun. Toisessa pelissä Mike Karakas puolestaan torjui kaikki Montrealin laukaukset, ja vaikka kolmannessa ottelussa Georges Mantha näyttikin johtavan Canadiensin voittoon erikoisella maalillaan, Earl Seibert esti Black Hawksin häviön viime hetken osumallaan. Tämän jälkeen Chicago päätti ottelusarjan jatkoaikavoittoon.


title: NHL-kausi 1937–1938

text: Seuraava vastustaja oli New York Americans, joka voitti Chicagon ensimmäisessä pelissä 3–1. Toinen ottelu oli maalivahtien taistelu, osapuolinaan Mike Karakas ja Earl Robertson. Näytti jo siltä, että Americans oli matkalla ensimmäiseen Stanley Cup -finaalisarjaansa, kun Nels Stewart teki maalin vain muutama sekunti ennen pelin päättymistä. Tuomari Clarence Campbell kuitenkin hylkäsi maalin, koska Eddie Wiseman oli hänen mukaansa maalivahdin alueella. Lopulta Cully Dahlstrom teki Chicagon pelastaneen maalin.


title: NHL-kausi 1937–1938

text: Ratkaisevassa ottelussa New Yorkissa Chicagon Alex Levinsky teki johto-osuman, mutta punavalo ei syttynyt. Asiaa tutkittaessa paljastui, että kannattajat olivat pidelleet maalituomarin kättä siten, että hän ei pystynyt antamaan merkkiä maalista.


title: NHL-kausi 1937–1938

text: Vaikka Americans tulikin lähelle, se ei kyennyt tasoittamaan peliä. Näin Black Hawks selviytyi loppuotteluihin Toronto Maple Leafsia vastaan. Viimeisessä Americansia vastaan käydyssä pelissä Mike Karakas mursi isovarpaansa. Tämän takia Chicago kutsui Paul Goodmanin farmijoukkueestaan. Hän ei kuitenkaan olisi ehtinyt ajoissa Torontoon ensimmäistä peliä varten. Niinpä Black Hawks yritti saada Karakasta puettua. Yritys ei onnistunut, sillä murtunut varvas oli liian turvonnut. Chicagolla ei siten ollut maalivahtia. Valmentaja Bill Stewart ehdotti New York Rangersin Dave Kerrin käyttöä, mutta Toronton manageri Conn Smythe vastusti tätä kiivaasti.


title: NHL-kausi 1937–1938

text: Tällä välin Alfie Mooren juomapaikasta selvillä ollut Mush March meni kyseiseen kapakkaan ja kertoi hänelle, että Black Hawks tarvitsi maalivahtia. Moore vakuuttui, ja niinpä juopunut maalivahti tuotiin Maple Leaf Gardensiin. Epäilyksistään huolimatta Bill Stewart suostui hänen käyttämiseensä, ja Moorelle annettiin kahvia sekä kylmä suihku. Vaikka Conn Smythe esitti vastalauseensa, NHL-komissaari Calder antoi luvan Mooren peluuttamiseen. Ensimmäisen häntä kohtaan ammutun laukauksen Moore livautti sisään mutta ei päästänyt maaliakaan sen jälkeen, ja Chicago voitti ottelun 3–1. Seuraavaan peliin Moore ei kuitenkaan saanut osallistua, sillä Paul Goodman oli saatavilla. Tuloksena oli Chicagon 5–1-häviö. George Parsons ja Gordie Drillon tekivät kumpikin kaksi maalia.


title: NHL-kausi 1937–1938

text: Kolmas ja neljäs peli järjestettiin Chicago Stadiumilla. Ennätykselliset 18 497 katsojaa seurasi kolmatta ottelua paikan päällä. Mike Karakaksen isovarpaan turvotus oli hellittänyt, ja hän sai käyttöönsä teräksisellä varvassuojalla varustetun erikoisluistimen. Hän olikin pätevä piristysruiske, kun Chicago löi Toronton 2–1. Neljännen pelin Chicago voitti 4–1 ja vei nimiinsä Stanley Cupin 17 000 katsojan silmien edessä. Carl Voss teki ottelun voittomaalin. Näin valmentaja Bill Stewartin johdolla näki päivänvalon yksi NHL-historian suurimmista yllätyksistä. Omistaja Frederic McLaughlin oli onnensa kukkuloilla. Vaikka hän ei kehittänytkään unelmoimaansa "täysin" yhdysvaltalaista Stanley Cup -voittajajoukkuetta, oli 50 prosenttia tämän mestariryhmän pelaajista syntynyt Yhdysvalloissa.


title: Harry Markowitz

text: Harry Max Markowitz (s. 24. elokuuta 1927 Chicago, Illinois) on yhdysvaltalainen taloustieteilijä.


title: Harry Markowitz

text: Markowitz sai Nobelin taloustieteen palkinnon vuonna 1990 yhdessä Merton Millerin ja William Sharpen kanssa ansioistaan rahoitusteorian kehittäjänä. Hän on tutkinut erityisesti portfolioteoriaa.


title: Harry Markowitz

text: Markowitz toimii Rady School of Managementin professorina Kalifornian yliopistossa San Diegossa. Opiskeltuaan Chicagon yliopistossa hän on työskennellyt useiden maineikkaiden yliopistojen ja RAND Corporationin palveluksessa.


title: Oona Louhivaara

text: Oona Verona Louhivaara (s. 29. lokakuuta 1987 Helsinki) on suomalainen näyttelijä. Parhaiten hänet tunnetaan Juulia Aution roolista "Salatut elämät" -televisiosarjasta. Louhivaara kuvasi ensimmäisen kohtauksensa sarjassa lokakuussa 2006, ja hänen roolihahmonsa Juulia Autio tuli ruutuun keväällä 2007. Alkuvuonna 2009 Louhivaarasta kuvattiin viimeiset kohtaukset "Salatuissa elämissä", ja hänen roolihahmonsa Juulia Autio poistui sarjasta syksyllä 2009. Eräässä yleisöäänestyksessä hänen roolihahmonsa valittiin suosikkihenkilöksi. Oona kertoi poistumisensa yhdeksi syyksi sen, ettei hän halunnut leimautua "Salkkareiden Juuliaksi". Hänet tunnetaan myös Yle TV2:n nuortensarjasta "Laura", jossa hän esitti sarjan päähenkilöä Laura Koivistoa. Sarjaan on tehty kolme kautta: "Laura", "Laura kesäleirillä" ja "Laura kaupungissa". Vuonna 2001 hän näytteli 12–15-vuotiaiden nuorten käsikirjoittamassa "Kyytiä Moosekselle" -elokuvassa.


title: Oona Louhivaara

text: Poistuttuaan Salkkareista Louhivaara on pitänyt hiljaiseloa. Vuonna 2015 hän synnytti esikoisensa ja onkin keskittynyt äitiyteen.


title: Vapautettu Jerusalem

text: Vapautettu Jerusalem () on Torquato Tasson (1544–1595) vuonna 1581 kirjoittama italiankielinen eeppinen runoelma.


title: Vapautettu Jerusalem

text: Runoelmassa kerrotaan lavean sepitteellisesti ensimmäisen ristiretken tapahtumista, jolloin ranskalaisen ritarin ja ylimyksen Godefroy de Bouillonin johtamat kristityt taistelivat muslimeita eli saraseeneja vastaan, jotta piiritetty Jerusalem saataisiin vapautetuksi.


title: Vapautettu Jerusalem

text: Kirjan teksti koostuu kahdestakymmenestä eripituisesta runoelmasta, jotka puolestaan koostuvat kahdeksanrivisistä säkeistöistä.


title: Vapautettu Jerusalem

text: Teos sijoittuu tyylillisesti renessanssin ritarirunouteen ja -kirjallisuuteen sekä tietenkin italialaisen eeppisen runouden lajiin. Tasso käyttää paljon hyväkseen tapahtumia ja henkilöitä, jotka ovat mukana myös Ludovico Arioston teoksessa "Raivoisa Roland" ("Orlando furioso"). Runoissa on lisäksi vahvoja vaikutteita Homeroksen ja Vergiliuksen teoksista, erityisesti kerrottaessa piiritystekniikasta ja sodankäynnin taidosta.


title: Vapautettu Jerusalem

text: Aihetta on käsitelty useasti myös oopperoissa, ja varsinkin ”Armide” on sävelletty useasti. Säveltäjien joukosta mainittakoon Jean-Baptiste Lully, Christoph Willibald Gluck, Gioacchino Rossini, Joseph Haydn sekä Antonín Dvořák.


title: Rauno Tuuna

text: Rauno Uolevi Tuuna (22. joulukuuta 1929 – helmikuu 2007) oli raumalainen iskelmälaulaja, säveltäjä ja sanoittaja, jonka tunnetuin kappale on "Rauma, Rooma, Pariisi".


title: Rauno Tuuna

text: Hän voitti vuonna 1986 Vuoden Merimieslauluesitys – Kotkan Ruusu –kiertopalkinnon. Ainoan albuminsa Tuuna julkaisi vuonna 1980. Levyllä häntä säestää raumalainen yhtye Hariolax. Levyltä löytyy myös kolme Hariolaxin laulusolistin Jukka Koiviston sävellystä.


title: Alex Winter

text: Alexander ”Alex” Winter (s. 17. heinäkuuta 1965 Lontoo) on englantilainen näyttelijä ja ohjaaja.


title: Alex Winter

text: Winterin tanssijavanhemmat Ross Winter ja Gregg Mayer kannustivat poikaansa tanssijanuralla, ja tämä kävi Lontoossa tanssitunneilla 4–7-vuotiaana. Perheen muutettua Lontoosta Missouriin Alex päätyi elokuvatuotannon laitokselle New Yorkin yliopistossa.


title: Alex Winter

text: Vuonna 1995 Winter meni naimisiin Sonia Y. Dawsonin kanssa ja heille syntyi poika vuonna 1998.


title: Pariisi–Nizza-ajo 2005

text: Pariisi–Nizza-ajo 2005 ajettiin perinteisenä polkupyörien etappiajona 6.– 13. maaliskuuta 2005.


title: Pariisi–Nizza-ajo 2005

text: Kilpailuun lähti kaikkiaan 168 kilpailijaa, joista maaliin asti ajoi ja siten loppuajan sai 94 kilpailijaa.


title: Erik Berg

text: Erik (ven. Kirill) Berg (6. lokakuuta 1876 Theal, Liivinmaa – 1. tammikuuta 1945 Pariisi, Ranska) oli baltiansaksalaista syntyperää ollut kreivi, joka toimi virkamiehenä Suomessa ja senaattorina niin sanotussa amiraalisenaatissa vuosina 1909–1917.


title: Erik Berg

text: Erik Bergin isä oli kreivi Fredrich Georg Magnus Berg ja äiti vapaaherratar Maria Katarina Bruun. Erikin isoisä oli Suomessa 1800-luvun puolivälissä kenraalikuvernöörinä toimineen Friedrich Wilhelm Rembert von Bergin veli. Kenraalikuvernööri Berg adoptoi balttilaisen sukulaispoikansa ja hän sai siten suomalaisen kreivin arvon. Erik Berg teki aluksi sotilasuran keisarillisen Venäjän palveluksessa. Hän kävi koulunsa Pietarissa suorittaen asepalveluksensa keisarinna Maria Fjodorovnan chevalierkaartissa 1897–1898 ja upseerintutkinnon Nikolajevin ratsuväkiopistossa 1898. Ero aktiivipalveluksesta tapahtui marraskuussa 1900.


title: Erik Berg

text: Berg siirrettiin Suomen kenraalikuvernöörin käyttöön 22. marraskuuta 1900. Hän toimi muun muassa Suomen valtionrautateiden vt. pääjohtajana 1904, kenraalikuvernöörin kanslian vt. päällikkönä 1906–1907 välittömästi ensimmäisen sortokauden jälkeen, jolloin viran silloinen hoitaja kenraaliluutnantti F. A. Seyn joutui luopumaan virasta ja lähtemään Suomesta. Berg toimi vuosina 1907–1909 Pietarissa keisarillisen hovin palveluksessa saavuttaen hoviseremoniamestarin arvon.


title: Erik Berg

text: Toisen sortokauden alkaessa Suomen senaatin talousosaston venäläistyi, mikä tarkoitti, että aluksi jäseniksi nimitettiin luotettuja keisarillisen Venäjän tukijoita, joilla oli suomalainen tausta. Bergin koettiin kuuluvan tähän mahdollisten nimitettävien joukkoon. Hänestä tuli senaattori 19. lokakuuta 1909 kenraaliluutnatti Vladimir Markovin johtaman senaatin talousosaston kulkulaitostoimituskuntaan. Palveluksistaan keisarille ja Venäjälle kreivi Berg sai todellisen valtioneuvoksen arvon 4. huhtikuuta 1915. Senaattorin virkaa hän hoiti aina keisarillisen Venäjän kukistumiseen asti ja erosi lopulta 26. maaliskuuta 1917 muun amiraalisenaatin kanssa.


title: Erik Berg

text: Berg siirtyi tämän jälkeen Ranskaan, jossa hän toimi liikemiehenä.


title: Dodge Durango

text: Dodge Durango on Dodgen suurin maasturi. Auto on seitsemänpaikkainen. Sen voisi siis sanoa olevan crossover.


title: Dodge Durango

text: Ensimmäinen sukupolvi perustui Dodge Dakotaan.


title: Dodge Durango

text: Koko tuotantokauden ajan saatavilla oli SLT, R/T ja SLT Plus varustelutasot, vuosina 1999-2000 oli myös Sport ja vuosina 2001-2003 SX.


title: Dodge Durango

text: Vuonna 2000 5.2 litrainen moottori korvattiin kehittyneemmällä 4.7 litraisella. Samana vuonna markkinoille tuli tehokas nelivetoinen R/T versio 5.9 -litraisella moottorilla.Toisen sukupolven Durango on huomattavasti edeltäjäänsä suurempi ja se perustuukin suurempaan Dodge Ram-malliin. Chryslerin oma versio autosta tunnetaan nimellä Chrysler Aspen. Durangosta tuli uuden sukupolven myötä täysikokoinen SUV ja samaa kokoluokkaa edeltäjän kanssa jatkaa uusi Dodge Nitro -malli.


title: Dodge Durango

text: Alkuperäiset varustelutasot olivat SXT, SLT, SLT Plus ja Limited, vuonna 2005 tuli lisäksi myös Adventurer -varustelutaso.


title: Dodge Durango

text: Vuodeksi 2007 esiteltiin kasvojenkohotuksen kokenut malli vuoden 2006 Dallasin autonäyttelyssä. Auton keula, etumaski, konepelti ja etuvalot ovat uudenlaiset, samoin lokasuojat ja pyörät. Uutuutena tulee myös elektroninen ajovakauden hallintajärjestelmä, rengaspaineen hallintajärjestelmä ja parkkitutka. Myös lattia ja takapenkki on uusittu.


title: Dodge Durango

text: Vuonna 2008 myyntiin on tulossa hybridikäyttöinen malli Durangosta.


title: Dodge Durango

text: Dodge esitteli kolmannen sukupolven Durangon internetissä 16. elokuuta 2010. Sitä valmistetaan Jeep Grand Cherokeen rinnalla Jefferson Assembly Plant -tehtaalla Detroitissa, Michiganissa. Uuden Durangon sarjatuontanto aloitettiin 14. joulukuuta 2010. Ensimmäinen mallivuosi oli 2011.


title: Dodge Durango

text: Kolmannen sukupolven Durangon facelift esiteltiin New Yorkin autonäyttelyssa 2013.


title: Samarián rotko

text: Samarián rotko ( eli Φάραγγας, "Fárangas") on rotko Lefká Óri -vuoristossa Kreetan saarella Kreikassa. Se sijaitsee Sfakián kunnan alueella saaren lounaisosassa. Samarián rotko on yksi Euroopan syvimpia ja pisimpiä. Rotkon alue muodostaa kansallispuiston nimellä Samarián kansallismetsä (Εθνικός Δρυμός Σαμαριάς, "Ethnikós Drymós Samariás").


title: Samarián rotko

text: Samarián rotko sijaitsee Sfakián kunnassa Chanián alueyksikössä Lefká Óri -vuoriston eli ”Valkoisten vuorten” lounaisosassa. Rotko halkaisee vuoriston jotakuinkin pohjois-eteläsuunnassa. Varsinaisen Samarián rotkon pituus on noin 13 kilometriä, ja se on yksi Euroopan pisimmistä rotkoista; ei kuitenkaan pisin, niin kuin usein sanotaan, sillä ainakin Verdonin rotko Ranskassa on pidempi. Rotkon läpi kulkevan vaellusreitin kokonaispituus on noin 16 kilometriä. Rotkon leveys vaihtelee 3,5 kilometrin ja 3 metrin välillä. Kapein kohta on Pórtes eli Sideróportes. Rotkon seinämien korkeus vaihtelee 200 metristä 1 000 metriin. Tämä tekee siitä yhden Euroopan syvimmistä rotkoista, mutta syvimmäksi mainitaan (laskutavasta riippuen) myös Víkoksen rotko.


title: Samarián rotko

text: Rotkon pohjalla kulkee Tarraíos-niminen virta, joka on saanut nimensä antiikin ajan Tarrhan kaupungista. Rotkon ympärillä sijaitsevat Lefká Óri -vuoriston huiput Páchnes (Πάχνες, 2 454 m), Melintaoú (Μελινταού, 2 134 m), Gkígkilos (Γκίγκιλος, 2 005 m) ja Psarí (Ψαρή, 1 884 m). Rotkoa ympäröivän Samarián kansallispuiston tai oikeammin kansallismetsän alue on 4 850 hehtaaria. Kansallispuisto on Kreetan ainoa. Siihen on viitattu myös nimellä "Lefká Órin kansallismetsä" (Εθνικός Δρυμός Λευκών Ορέων, "Ethnikós Drymós Lefkón Oréon").


title: Samarián rotko

text: Samarián rotkossa elää harvinaisia kasvi- ja eläinlajeja, mukaan lukien kotoperäisiä eli endeemisiä lajeja. Rotkossa elää 32 nisäkäslajia, noin 200 lintulajia ja 174 endeemistä kasvilajia. Harvinaisiin eläinlajeihin kuuluvat kri-kri -vuohet eli kreetalaiset villivuohet ("Capra aegagrus creticus"); villikissat ("Felis silvestris"), joka on saaren suurin lihaasyövä eläinlaji; kreetansupiaiset ("Crocidura zimmermanni"), joka on saaren ainoa endeeminen nisäkäslaji; sekä partakorppikotkat ("Gypaetus barbatus"). Kansallispuiston eteläosan rannikolla elää munkkihylkeitä ("Monachus monachus").


title: Samarián rotko

text: Ihmiset ovat kulkeneet Samarián rotkossa jo esihistoriallisella ajalla. Siellä on merkkejä kulttitoiminnasta minolaisella ajalla eli Kreetan pronssikaudella. Rotko on ollut aina merkittävä kulkureitti alueella ja se on ollut vakituisesti asuttu viimeistään antiikin aikana, jolloin rannikolla rotkon eteläpäässä sijaitsi Tarrhan kaupunki ja pohjoisempana Ágios Nikólaoksen lähellä Kainon kaupunki. Alueelta vietiin muun muassa sypressipuuta. Vanhimmat säilyneet rakennukset ovat bysanttilaiselta ajalta eli Kreikan keskiajalta, jolta ajalta rotkossa on muutamia kirkkoja. Suunnilleen rotkon puolivälissä sijaitseva Samarián kylä perustettiin hieman myöhemmin. Samariá on saanut nimensä kylässä olevasta pienestä Maria Egyptiläiselle ("Osía María") omistetusta kirkosta. Nimi on muuntunut muotoon "Sia María" ja edelleen muotoon "Samariá".


title: Samarián rotko

text: Sekä Kreetan vapaustaistelun että toisen maailmansodan aikana rotkon alue toimi kapinallisten piilopaikkana. Samarián kansallispuisto perustettiin vuonna 1962 alueen luonnon ja maisemien suojelemiseksi, ja päätös vahvistettiin vuonna 1964. Tämän jälkeen alueen asukkaiden täytyi muuttaa muualle, ja myös Samarián kylä autioitui. Alueen talot ovat enimmäkseen raunioituneet, mutta kirkot on pidetty kunnossa. Nykyisin rotko on Kreetan suosituimpia nähtävyyksiä ja sen vaellusreitti koko Kreikan suosituimpia Ólymposvuoren reittien ohella. Vuodesta 2014 kansallispuisto on ehdolla lisättäväksi Unescon maailmanperintöluetteloon.


title: Samarián rotko

text: Kansallispuiston läpi kulkee noin 16 kilometriä pitkä merkitty polku. Se alkaa rotkon pohjoispäästä Xylóskalosta Omalóksen tasangolta 1 230 metrin korkeudesta ja laskeutuu Libyanmeren rannalle Agía Rouméliin. Xylóskaloon pääsee linja-autolla Chaniásta. Agía Roumélista on laivayhteydet Soúgian kautta Palaióchoraan sekä Loutrón kautta Chóra Sfakíoniin, joista pääsee taas linja-autolla pois mm. Chaniáan. Reitin voi kulkea myös päinvastaiseen suuntaan eli Agía Roumélista Xylóskaloon, mutta tällöin vaellus on paljon vaikeampi, koska sen loppupäässä on pitkä nousu ylös Xylóskaloon. Reitin varrella on metsänvartijoiden asemapaikkoja, kuivakäymälöitä, roskakoreja sekä lähteitä, joissa voi täyttää juomapullonsa. Puistossa on omat säännöt, jotka jaetaan kaikille vaeltajille.


title: Samarián rotko

text: 2000-luvun alussa rotkon läpi kulki vuodessa n. 200 000 matkailijaa. Kiireisimpinä päivinä polulla voi olla 3 000 kävelijää. Ruuhkaa voi yrittää välttää lähtemällä polulle mahdollisimman aikaisin aamulla. Vaellus kestää vauhdista riippuen 4–8 tuntia. Keskikesän helleaallon aikana rotkossa on tuskallisen kuuma. Samarián kansallispuisto on avoinna päiväsaikaan toukokuun alusta lokakuun loppuun. Paras aika vierailla kansallispuistossa on kevät. Talvella ja sateisina päivinä puisto on suljettu kivivyöryvaaran takia. Puistossa ei myöskään saa yöpyä. Kansallispuistoon on pieni pääsymaksu.


title: Samarián rotko

text: Vaellusreitin etapit ja taukopaikat ovat:


title: Samarián rotko

text: 1. Xylóskalo ()


title: Samarián rotko

text: Xylóskalo (”Puuportaat”) on saanut nimensä paikalla aiemmin olleista, alas rotkoon laskeutuneista puisista portaista. Nykyisin porrastus on kivetty ja siinä on puiset kaiteet. Xylóskalo on kansallispuiston pohjoinen portti ja vaellusreitin alkupiste useimmille kävijöille. Siellä on mm. kahvila, ravintola sekä kansallispuiston museo. Bussipysäkiltä on yhteys mm. Chaniáan. Korkeus merenpinnasta n. 1 230 m. Matka Neroútsikoon n. 1,7 km (n. 50 min).


title: Samarián rotko

text: 2. Neroútsiko ()


title: Samarián rotko

text: Lähde ja levähdyspaikka. Matka Sykiáan n. 1,2 km (n. 30 min).


title: Samarián rotko

text: 3. Sykiá eli Ríza Sykiás ()


title: Samarián rotko

text: Lähde ja levähdyspaikka. Matka Ágios Nikólaokseen n. 0,9 km (n. 30 min).


title: Samarián rotko

text: 4. Ágios Nikólaos ()


title: Samarián rotko

text: Pyhän Nikolaoksen kirkko ja levähdyspaikka. Paikka on ollut kulttipaikkana mahdollisesti jo minolaisella ajalla. Antiikin aikana, jolloin lähellä sijaitsi Kainon kaupunki, kirkon paikalla oli Apollonille omistettu temppeli. Korkeus merenpinnasta n. 650 m. Matka Vrýsiin n. 1,5 km (n. 40 min).


title: Samarián rotko

text: 5. Vrýsi ()


title: Samarián rotko

text: Lähde ja levähdyspaikka. Matka Samarián kylään n. 1,5 km (n. 60 min).


title: Samarián rotko

text: 6. Samarián kylä ()


title: Samarián rotko

text: Autio kylä ja levähdyspaikka. Kylässä on kirkkoja sekä muutama kunnostettu vanha talo, jotka toimivat metsänvartijoiden asemapaikkana. Korkeus merenpinnasta n. 340 m. Matka Christókseen n. 3,6 km (n. 60 min).


title: Samarián rotko

text: 7. Christós eli Aféntis Christós ()


title: Samarián rotko

text: Kristuksen kirkko. Korkeus merenpinnasta n. 170 m. Matka Rautaportille n. 0,5 km (n. 10 min).


title: Samarián rotko

text: 8. Rautaportti ("Pórtes" eli "Sideróportes") ()


title: Samarián rotko

text: Rotkon kapein kohta, jossa rotkon leveys on vain kolme metriä ja seinämien korkeus n. 300 metriä. Matka Palaiá Agía Rouméliin n. 1,3 km (n. 15 min).


title: Samarián rotko

text: 9. Palaiá Agía Rouméli ()


title: Samarián rotko

text: Vanhan Agía Roumélin kylän paikka. Antiikin aikana paikalla sijaitsi Tarrhan kaupunki. Varsinaisen rotkon päätepiste ja kansallispuiston portti on hieman ennen kylää. Matka Agía Rouméliin n. 3,0 km (n. 45 min).


title: Samarián rotko

text: 10. Agía Rouméli ()


title: Samarián rotko

text: Agía Roumélin kylä toimii vaellusreitin eteläisenä päätepisteenä. Kylässä on satama, josta on laivayhteys Chóra Sfakíoniin ja Palaióchoraan.


title: Dodge Dakota

text: Dodge Dakota on Dodgen keskikokoinen pick-up-malli, jota valmistettiin kolmen sukupolven verran. Dodgen mallistossa Dakota sijoittui Dodge Ramin alapuolelle.


title: Dodge Dakota

text: Dodge Dakota mk1 tuli myyntiin vuonna 1987 neli- ja kuusisylinterisillä moottoreilla varustettuna. Saatavilla oli viisivaihteinen manuaali tai nelivaihteinen automaattivaihteisto, neliveto oli saatavilla ainoastaan V6-malleissa. Lavanpituuksia on kaksi: 2,0 m ja 2,4 m.


title: Dodge Dakota

text: Dakotaan on saatavilla vuosimallista 1988 lähtien Sport-varustepaketti, johon kuuluu FM/AM stereot kasettisoittimella, erilaiset kuramatot, käsituki penkissä, parempi sisusta, paremmat lasinpyyhkimet, nahkapäällysteinen ohjauspyörä, sähköpeilit, lisämittarit, Boschin sumuvalot, Boschin off-road-valot (ainoastaan nelivetoisessa mallissa), kylkiteippaukset, erilainen etumaski ja puskurit, avattava takaikkuna sekä 15" kevytmetallivanteet. Sport malli oli saatavana ainoastaan kolmella värivaihtoehdolla jotka ovat musta, valkoinen ja punainen.


title: Dodge Dakota

text: Vuonna 1989 markkinoille tuli erikoinen avomalli, joka on ensimmäinen amerikkalainen avokattoinen lava-auto sitten Ford Model T:n. Tätä mallia myytiin ainoastaan 2 482 kappaletta. Samana vuonna tuli myös Carrol Shelbyn suorituskykyinen versio Dakotasta, Shelby Dakota.


title: Dodge Dakota

text: Vuonna 1990 tuli pidemmällä ohjaamolla varustettu Club Cab -versio, jossa on takapenkki tavaroiden tai pienikokoisten ihmisten kuljettamista varten.


title: Dodge Dakota

text: Vuonna 1991 keulaa ja konepeltiä muotoiltiin aerodynaamisemmiksi ja 5,2-litrainen V8-moottori saatiin lisävarusteena. Seuraavana vuonna molemmat V-moottorit päivitettiin "Magnum"-moottoreihin, joilla saatiin lisää tehoja.


title: Dodge Dakota

text:
Vuonna 1996, viimeisenä tuotantovuotena 2,5-litrainen R4-moottori pudotettiin alitehoisena pois mallistosta ja sen tilalle tuli Jeepin 2,5-litrainen.
Dodge Dakota mk2 on hieman edeltäjäänsä isompi, mutta sijoittuu silti mallistossa Dodge Ramin alapuolelle. Mallia valmistettiin vuosina 1997-2004. Dodge Durangosta tuli Dakotan umpiperäinen versio.


title: Dodge Dakota

text: Vuonna 1998 markkinoille tuli R/T-versio, jossa on tehokas 250 hevosvoiman "Magnum" V8 -moottori.


title: Dodge Dakota

text:
Vuonna 2000 tuli neliovinen Quad-Cab-malli, jossa on hieman lyhyempi lava (160,2 cm).
Vuosimalli 2002 on viimeinen nelisylinterisen Dakotan vuosimalli, koska Chrysler päätti lopettaa vanhan, alun perin AMC:n suunnitteleman moottorin valmistuksen useimpien asiakkaiden halutessa V6 tai V8-moottoreita.


title: Dodge Dakota

text:
Vuonna 2004 R/T-malli sekä vanha OHV V6 -moottori poistuivat valikoimasta.
Dodge Dakota mk3, eli Dakotan viimeisin sukupolvi tuli myyntiin vuonna 2005, auto ei enää jaa samaa pohjalevyä Dodge Durangon kanssa ja se on jälleen edeltäjäänsä suurempi. Uusi Dakota valmistettiin Warren Truck Assemblyssä Warrenissa, Michiganissa. Edeltäjästä poiketen tehokkaat moottorit ovat saatavilla ainoastaan automaattivaihteiston kanssa. Erona edeltäjään on myös se, että saatavilla on ainoastaan Club Cab ja Quad Cab versiot, ei lainkaan kolmipaikkaista mallia.


title: Dodge Dakota

text: Vuonna 2006 tuli markkinoille R/T-malli, jossa on tosin vain kosmeettisia muutoksia perusmalliin verrattuna. R/T on saatavana ainoastaan nelivetoisena.


title: Dodge Dakota

text: Helmikuussa 2007 esiteltiin uusittu Dakota mallivuodelle 2008. Auton ulkomuotoja ja sisustusta on jonkin verran uusittu. Ulkona uutta on mm. konepelti, jäähdyttäjänsäleikkö, takaspoileri, lokasuojat ja ajovalot. Autossa on uusi moottori (V8 290 hp), jonka huipputeho on 25 % ja maksimivääntö 10 % aikaisempaa suurempi, polttoainetalouden kuitenkin parantuessa. Mallistoon jää edelleen myös 3,7-litrainen Magnum-moottori (210 hp). V6-moottorin yhteydessä vakiona on 6-portainen manuaali, lisävarusteena on 4-portainen automaatti. Isomman V8-moottorin kanssa on 5-portainen automaatti. Korivaihtoehtoina on Extended Cab ja Crew Cab. Varustetasoja on ST, SXT, SLT, TRX4, Sport ja Laramie.


title: Kaksoismetalli

text: Kaksoismetalli (myös nimitystä bimetalli käytetään) on kahdesta eri tavalla laajenevasta metallista tehty liuska. Liuskat on liitetty toisiinsa kiinni niin, että ne pystyvät vapaasti laajenemaan. Tämä saa aikaan sen, että lämpötilan muutos muuttaa liuskan muotoa. Kaksoismetalli taipuu lämmetessään eri suuntaan kuin jäähtyessään.


title: Kaksoismetalli

text: Termostaatissa ja lämpöreleessä metalliliuskan taipuminen ohjaa kytkintä, joka käynnistää tai sammuttaa sähkölaitteen tietyssä lämpötilassa. Kaksoismetalliin perustuvissa lämpömittareissa metalliliuskan päähän on liitetty osoitin, joka kääntyy lämpötilan muuttuessa.


title: Pavel Koltšin

text: Pavel Konstantinovitš Koltšin (, 9. tammikuuta 1930 Jaroslavl, Neuvostoliitto – 29. joulukuuta 2010 Otepää, Viro) oli venäläinen hiihtäjä, joka edusti Neuvostoliittoa maastohiihdossa 1950- ja 1960-luvuilla. Hän urheili Moskovan Dynamo -urheiluseurassa.


title: Pavel Koltšin

text: Koltšin osallistui kaksiin talviolympialaisiin, joissa hän sai yhteensä neljä mitalia. Hänen pronssinsa 30 kilometrillä Cortina d'Ampezzon talviolympialaisissa 1956 oli ensimmäinen Pohjoismaiden ulkopuolelle palkittu olympiamitali maastohiihdossa. Hän voitti Cortinassa myös olympiakultaa 4 × 10 kilometrin viestihiihdossa sekä saavutti pronssia 15 kilometrillä ja sijoittui kuudenneksi 50 kilometrillä. Innsbruckin talviolympialaisissa 1964 hän saavutti vielä pronssia viestissä ja sijoittui kuudenneksi 15 kilometrillä.


title: Pavel Koltšin

text: Koltšin menestyi myös maailmanmestaruuskilpailuissa. Lahdessa 1958 hän saavutti kolme hopeamitalia (15 kilometriä, 30 kilometriä ja 4 × 10 kilometriä) ja Zakopanessa 1962 pronssimitalin viestissä.


title: Pavel Koltšin

text: Koltšin sijoittui 12. tammikuuta 1954 Sverdlovskin kisoissa 15 kilometrillä kolmanneksi. Hän voitti Holmenkollenin kisojen 15 kilometrin ja 50 kilometrin kilpailut vuonna 1958. Hänen vaimonsa, Alevtina Koltšina voitti olympiakultaa maastohiihdossa Innsbruckissa 1964.


title: Pavel Koltšin

text: Koltšin palkittiin eri kunniamerkein kotimaassaan. Hän vastaanotti Holmenkollen-mitalin vuonna 1963.


title: Pavel Koltšin

text: Hiihtouransa jälkeen Koltšin toimi vuosina 1968–1972 Neuvostoliiton hiihtojoukkueen päävalmentajana. Tämän jälkeen hän muutti vaimoineen Virossa asuvan poikansa luokse. Heille myönnettiin Viron kansalaisuus vuonna 1996.


title: Chrysler 300M

text: Chrysler 300M on luksusversio Chrysler Concordesta. Sen akseliväli on sama kuin Concordessa, mutta sen kori on kompaktimpi ja etu- ja takaylitykset ovat lyhyemmät. Autoa valmistettiin vuosina 1999-2004. Hinnaltaan 300M sijoittuu selvästi Concorden yläpuolelle. 300M mahtuu eurooppalaiseen 5-metrin luokkaan vientiautona, toisin kuin osittain samanlainen Chrysler LHS. Auto perustuu Chrysler LH -pohjalevylle.


title: Chrysler 300M

text: Special -mallissa on puukuvioisten verhoilupaneelien tilalla hiilikuitukuvioiset paneelit, ja 3.5-litrainen moottori on hieman tehokkaampi. Ulkonäköä on paranneltu tuplapakoputkilla, 18-tuumaisilla vanteilla, helmalevikesarjalla ja Moparin alustasarjalla.


title: Chrysler 300M

text: Vaihteistona on nelivaihteinen automaattivaihteisto (42LE) AutoStick-toiminnolla, joka mahdollistaa vaihteiden manuaalisen vaihtamisen. Vaihteiston välitykset eroavat muista LH-malleista, koska auton kiihtyvyyttä on pyritty parantamaan polttoaineenkulutuksen kustannuksella.


title: Chrysler 300M

text: Vuonna 2002 auto sai uuden etumaskin.


title: Chrysler Airflow

text: Chrysler Airflow oli yhdysvaltalaisen Chryslerin vuosina 1934–1937 valmistama automalli.


title: Chrysler Airflow

text: Mallista oli tarkoitus tulla 1930-luvun uuden virtaviivaisuuden muodinluoja, mutta siitä tuli yhtiölleen taloudellinen katastrofi. Ensimmäisenä tuotantovuonna mallia myytiin 11 292 kappaletta ja seuraavana vuonna 6 285.


title: Chrysler Airflow

text: Virtaviivainen tyyli teki tuloa autosuunnitteluun 1930-luvulla. Jo 1920-luvulla lentokoneiden muotokieli kiinnosti monia suunnittelijoita. Lentäminen oli suosittu puheenaihe ja nykyaikaisuuden sekä menestyksen perikuva. Myös USA:n talouslaman vuoksi autonvalmistajat pyrkivät uudistamaan automalleja virtaviivaisten lentokoneiden suuntaan.


title: Chrysler Airflow

text: Erityisesti Chrysler uskoi virtaviivaisuuteen ja määräsi Carl Breerin suunnittelemaan "tulevaisuuden auton". Lentokoneiden ohella Breer oli tutkinut muun muassa lintuja ja niiden virtaviivaisia muotoja.


title: Chrysler Airflow

text:
1930-luvulla autoissa oli pysty jäähdytin ja tuulilasi sekä erilliset ajovalot. Airfow'ssa ilmanvastusta pyrittiin vähentämään kallistamalla jäähdytintä ja tuulilasia taaksepäin ja upottamalla ajovalot lokasuojiin.
Teoriassa virtaviivaiset muutokset olivat oikeansuuntaisia, mutta Airflow'n ulkonäkö poikkesi liikaa totutusta.


title: Chrysler Airflow

text: Chrysler Airflow esiteltiin 1934. Sen moottorina toimi 115 hevosvoiman kahdeksansylinterinen rivimoottori. Valikoimaan kuuluivat myös kuusisylinterinen malli sekä Chryslerin muissa malleissa käytetyt 5,3- ja 6,3-litraiset "kahdeksikot".


title: Chrysler Airflow

text: Paitsi että Airflow näytti oudolta, se ei liikkunut vakaasti. Auton maavaraa kasvatettiin, mikä lisäsi keinuvuuden tuntua entisestään.


title: Chrysler Airflow

text: Suosiota vähensi myös se, että jo tammikuussa esitellyn mallin ensimmäiset tilaukset pystyttiin toimittamaan ostajille vasta heinäkuussa. Monet ostajat kyllästyivät odottamaan ja peruivat tilauksen. Lisäksi muut autonvalmistajat levittivät huhuja, joiden mukaan Chrysler ei uskaltanut toimittaa autoa sen vikojen vuoksi. Auto oli siten saanut huonon maineen jo ennen kuin kansa pääsi kokeilemaan sitä.


title: Chrysler Airflow

text: Airflow itsessään ei ollut huono automalli. Siinä oli laatikkomaisista teräspalkeista koostuva alusta ja runkokehikko, jonka päälle asennettiin koripellit. Moottori sijaitsi tavanomaista edempänä etuakselin päällä, jolloin moottori ja vaihteisto eivät vieneet tilaa ohjaamosta. Sijoitus oli vielä harvinainen mutta se alkoi yleistyä 1940-luvulla. Istuimet olivat akseleiden välissä joten taka-akselikaan ei vähentänyt tilaa.


title: Chrysler Airflow

text: Myynti alkoi kuitenkin surkeasti. Vuonna 1934 Airflow'ta myytiin 11 000 kappaletta kun muiden Chrysler-mallien menekki oli vähintään kaksinkertainen.


title: Chrysler Airflow

text: Auton muotoilun muuttaminen tavanomaiseksi ei auttanut. Seuraavana vuonna myynti alkoi laskea. Vuonna 1935 myytiin vain noin 7750 autoa, vuonna 1936 enää 5900 ja viimeisenä valmistusvuonna 1937 4400 kappaletta.


title: Chrysler Airflow

text: Vaikka Airflow oli myynnin suhteen katastrofi, siitä tuli esikuva monille autoille: esimerkiksi Volvo PV 36 Cariocan kori muistutti erikoisen paljon Airflow'n koria. Vaikutteita Airflow'sta löytyi myös esimerkiksi Peugeot'ssa ja Hanomagissa.


title: Chrysler Airflow

text: Yksi syy huonoon menestykseen oli se, että Airflow'n tullessa myyntiin autot olivat vielä varakkaiden ja usein iäkkäämpien henkilöiden kulkuvälineitä. Muodikkaalla ja muotoilultaan muusta liikenteestä poikkeavalle autolle ei ollut kysyntää, koska suosittiin perinteisiä ja vakiintuneesti auton näköisiä malleja.


title: Chrysler Airflow

text: Autossa on kolmevaihteinen käsikäyttöinen vaihdelaatikko. Jarrut ovat hydrauliset.


title: Mark Rothko

text: Mark Rothko (alk. Markus Rothkowitz, 25. syyskuuta 1903 Daugavpils [ven. Dvinsk], Venäjän keisarikunta – 25. helmikuuta 1970 New York, Yhdysvallat) oli venäjänjuutalaista sukua oleva yhdysvaltalainen taidemaalari. Hänen synnyinkaupunkinsa Daugavpils, vanhalta suomalaiselta nimeltään Väinänlinna, sijaitsee Latviassa, joka Rothkon syntymän aikaan kuului Venäjän keisarikuntaan.


title: Mark Rothko

text: Rothko edustaa 1940-luvulla ilmaantunutta New Yorkin koulukuntaa. Hän kuului muun muassa Jackson Pollockin, Arshile Gorkyn ja Willem de Kooningin ohella niihin taiteilijoihin, joiden ansiosta New Yorkista tuli maailman kuvataiteen keskus 1950-luvulla.


title: Mark Rothko

text: Rothko tunnetaan abstrakteista, voimakkaita tunteita herättävistä maalauksistaan. Ne kuuluvat abstraktiin ekspressionismiin ja niitä on kutsuttu myös värikenttämaalauksiksi (Color Field).


title: Mark Rothko

text: Rothko emigroitui Yhdysvaltoihin juutalaisen perheensä mukana vuonna 1913. Hän opiskeli Yalen yliopistossa vuodesta 1921 alkaen englantia, ranskaa, Euroopan historiaa, matematiikkaa, fysiikkaa, biologiaa, kansantaloustiedettä, filosofian historiaa ja psykologiaa. Rothko suunnitteli insinöörin tai asianajajan uraa, mutta lopetti opintonsa vuoden 1923 syksyllä ja muutti New Yorkiin. Siellä hän opiskeli maalausta Max Weberin johdolla, joka rohkaisi häntä maalaamaan Paul Cézannen tyyliin.


title: Mark Rothko

text: Rothko tutustui 1920-luvulla modernistiseen taidemaalariin Milton Averyyn, jonka maalausten yksinkertaistetut ja värikkäät hahmot vaikuttivat hänen varhaistuotantoonsa. Hän ryhtyi opettamaan lapsia Brooklynin juutalaiskeskuksessa vuonna 1929 ja jatkoi opetustyötään seuraavat 20 vuotta.


title: Mark Rothko

text: 1930-luvulla Rothko maalasi pääasiassa kaupunkimaisemia ja sisäkuvia, joissa oli henkilöhahmoja. Hyläten perinteiset esitystavat Rothko painotti emotionaalista lähestymistapaa aiheeseen – tätä hän ihaili lasten taiteessa. Hän omaksui tyylin, jota luonnehtivat harkittu epämuotoisuus ja maalin karkea sively. Näihin aikoihin Rothko toimi Yhdysvaltain WPA:ssa (Works Progress Administration), joka oli liittovaltion kustantama taiteilijapalkkajärjestelmä.


title: Mark Rothko

text: Surrealismi vaikutti amerikkalaiseen taiteeseen toisen maailmansodan aikana. 1940-luvulla Rothkon kuvista tuli yhä symbolisempia. Sodan aikana Rothko koki, että jos taide aikoi ilmaista ihmisen ja ihmiskunnan tragediaa, oli löydettävä uusia aiheita ja uusi muotokieli.


title: Mark Rothko

text: Hän sanoi, että "Huomasin hyvin vastahakoisesti, että ihmishahmo ei sovi tarkoituksiini." Käänne täysin abstraktiin ilmaisuun tapahtui maalauksissa, joissa biomorfiset muodot ovat vaakasuorien, nauhamaisten värikenttien edessä. Nämä maalaukset muistuttavat vedenlaista maailmaa, jossa väri on valoisaa ja läpinäkyvää.


title: Mark Rothko

text: Taiteilijaystävänsä Adolf Gottliebin kanssa Rothko kirjoiti manifestin, joka julkaistiin The New York Timesissa. "Suosimme monimutkaisen ajattelun yksinkertaista ilmaisua. Puolustamme suuria hahmoja, koska niillä on yksiselitteinen vaikutus. Toivomme pystyvämme perustamaan uudelleen kuvapinnan. Kannatamme litteitä muotoja, koska ne tuhoavat illuusion ja paljastavat totuuden."


title: Mark Rothko

text: Vuoteen 1947 mennessä Rothko oli poistanut surrealismiin ja myytteihin viittaavat kuvat teoksistaan. Taiteilija ei enää halunnut selvittää töidensä merkitystä. "Hiljaisuus on niin oikeaa", hän sanoi. Rothko pelkäsi, että sanat vain halvaannuttaisivat katsojan mielen ja mielikuvituksen.


title: Hillman Avenger

text: Hillman Avenger on aluksi Chrysler Europen ja myöhemmin PSA-konsernin vuosina 1970–1981 valmistama keskiluokan automalli, joka korvasi Hillman Minxin. Vuonna 1976 auton merkiksi vaihdettiin Chrysler, mutta vuonna 1979 PSA-konsernin ostettua Chrysler Europen autoa alettiin myydä Talbot-merkkisenä. Eri markkina-alueilla autoa on myyty monilla eri merkeillä ja mallinimillä, esimerkiksi osassa Euroopan maista Sunbeamina ja Pohjois-Amerikassa nimellä Plymouth Cricket. Mallin seuraajaksi esiteltiin vuonna 1978 Chrysler Horizon, joka pian kuitenkin muuttui Talbot-merkkiseksi.


title: Hillman Avenger

text: Avenger esiteltiin keväällä 1970, ja se oli ensimmäinen ja viimeinen automalli, jonka Rootes Group kehitti ollessaan Chryslerin omistuksessa. Teknisesti Avenger ei ollut kovin edistyksellinen, sillä se oli takavetoinen ja siinä käytettiin työntötankomoottoreita sekä jäykkää taka-akselia. Ensimmäinen korimalli oli neliovinen sedan, vuonna 1972 esiteltiin lisäksi viisiovinen farmari, seuraavana vuonna myös sedanin kaksiovinen versio. Manner-Euroopassa autoa myytiin Sunbeam-merkkisenä, maasta riippuen mallinimenä oli joko Avenger tai 1300/1600.


title: Hillman Avenger

text: Etelä-Amerikan markkinoille autoa valmistettiin Argentiinassa ja Brasiliassa Dodge-merkkisenä. Volkswagen Group omisti 49 prosenttia Chryslerin argentiinalaisesta osastosta, jonka se osti kokonaan itselleen vuonna 1980. Tämän seurauksena entistä Dodge 1500 -mallia alettiin vuodesta 1982 alkaen valmistaa Volkswagen-merkkisenä. Valmistus päättyi vasta vuonna 1990.


title: Hillman Avenger

text: Syksyllä 1976 Hillman-merkistä luovuttiin ja Avengeria alettiin markkinoida Chrysler-merkkisenä. Tällöin malli koki myös kasvojenkohotuksen, jossa sen ulkonäköä muokattiin vastaamaan uutta Chrysler Alpine -mallia. Ohjaamoa uudistettiin aiempaa ergonomisemmaksi.


title: Hillman Avenger

text: Taloudellisiin vaikeuksiin ajautunut Chrysler myi vuonna 1978 eurooppalaisen osastonsa ranskalaiselle PSA-konsernille, jolloin Avengerista tuli seuraavana vuonna Talbot-merkkinen. Autoon ei kuitenkaan enää tehty varsinaisia uudistuksia.


title: Chrysler Concorde

text: Chrysler Concorde oli neliovinen, täysikokoinen, etuvetoinen sedan, jota Chrysler valmisti vuodesta 1993 vuoteen 2004. Se korvasi Chrysler Fifth Avenue-mallin Chryslerin mallistossa. Concorde perustui Chrysler LH-pohjalevylle, ja johdettiin American Motorsin ja Renault'n suunnittelemasta Eagle Premier-mallista, ja sen sisarmalleja olivat Dodge Intrepid, Chrysler LHS, Chrysler New Yorker, ja Eagle Vision. Se oli "Car and Driver"-lehden Ten Best- eli Kymmenen parasta-listalla vuosina 1993 ja 1994.


title: Chrysler Concorde

text: Concorden muotoilu perustui vuonna 1987 esiteltyyn Lamborghini Portofino -konseptiautoon. Portofino sai aikaan Chryslerin päätos valmistaa tuotantomalli joka pohjautui Portofinon vallankumoukselliseen muotoiluun, jota kutsuttiin ”cab-forwardiksi”. Cab-forward-muotoilun tunnusmerkkejä olivat suuri, kalteva tuulilasi ja melko lyhyet etu- ja takaylitykset. Pyörät sijaitsivat aivan auton kulmissa, saaden aikaan paljon suuremmat tilat matkustajille kuin muut senaikaiset autot.


title: Chrysler Concorde

text:
Concorden ensimmäinen sukupolvi esiteltiin vuoden 1992 Detroitin autonäyttelyssä vuoden 1993 mallina. Ensimmäistä sukupolvea valmistettiin vuoteen 1997 ja Concorde muotoiltiin kokonaan uusiksi vuodeksi 1998. Concorde Limited, joka oli 10 senttimetriä pidempi kuin perus-Concorde, esiteltiin vuonna 2002 korvaamaan lähes identtisen Chrysler LHS-mallin. Concorden, kuten myös Intrepidin, viimeinen tuotantovuosi oli 2004. Chrysler 300M:n (joka korvasi Eagle Visionin vuonna 1999) tuotanto loppui myös samana vuonna. Chrysler 300 korvasi Concorden vuonna 2004 vuoden 2005 mallina.
Moottorivaihtoehdot:
Akseliväli 113.0 tuumaa (287 cm).


title: Chrysler Concorde

text: Pituus 202.8 tuumaa (515 cm).


title: Chrysler Concorde

text: Leveys 74.4 tuumaa (189 cm).


title: Chrysler Concorde

text: Korkeus 56.3 tuumaa (143 cm).


title: Chrysler Concorde

text:
Moottorivaihtoehdot:
Akseliväli 113.0 tuumaa (287 cm).


title: Chrysler Concorde

text: Pituus 209.1 tuumaa (531 cm).


title: Chrysler Concorde

text: Korkeus 55.8 tuumaa (142 cm)


title: Chrysler Cordoba

text:
Chrysler Cordoba on keskikokoinen ”personal luxury car” -luokan auto, jota valmistettiin kahden sukupolven verran vuosina 1975–1983.
Chrysler Cordoba mk1 tuli myyntiin vuonna 1975, Cordoba nimi tule argentiinalaisesta Cordoba -kolikosta, jota käytetään myös auton keulakoristeessa. Cordobasta tuli pian yksi Chryslerin menestystuotteista ja se valmistettiin Ontarion Windsorissa. Parin ensimmäisen vuoden ajan kysyntä ylitti valmistusmäärän vaikka valmistusmäärä vuodessa oli yli 150 000 kappaletta. Cordoban tullessa myyntiin juuri tämän luokan markkinat olivat kasvamassa ja auton muotoilu halpaan hintaan yhdistettynä teki siitä hyvin suositun. Auto perustuu Chryslerin B-pohjalevyyn.


title: Chrysler Cordoba

text: Vuonna 1978 auto sai kasvojenkohotuksen jossa etuvalot muutettiin nelikulmaisiksi.


title: Chrysler Cordoba

text: Vaihteistona on A727, kolmivaihteinen automaattivaihteisto.Chrysler Cordoba mk2 on edeltäjäänsä pienempi ja se perustuu Plymouth Volaren pohjalevyyn ja sen sisarmalliksi tuli Dodge Mirada. Auton muotoilu edeltäjäänsä verrattuna oli kulmikasta ja rumaa joten myyntikin jäi vähäisemmäksi.


title: Oscar Ustari

text: Oscar Alfredo Ustari (s. 3. heinäkuuta 1986 América, Buenos Airesin maakunta, Argentiina) on argentiinalainen jalkapallomaalivahti.


title: Oscar Ustari

text: Ustari aloitti uransa Argentiinan pääsarjan Primera Divisiónin Independientessä, jonka pelaavaan kokoonpanoon hän nousi vuonna 2005. Kesällä 2007 hän siirtyi Espanjan pääsarjaan Primera Divisióniin Getafen joukkueeseen. Getafe maksoi Ustarista kuuden miljoonan euron siirtokorvauksen, joka oli seuran ennätys.


title: Oscar Ustari

text: Getafessa Ustari debytoi 2–1-tappioon päättyneessä sarjaottelussa Valenciaa vastaan 26. syyskuuta 2007, mutta päävastuun kauden 2007–2008 sarjapeleissä kantoi joukkueen toinen argentiinalaismaalivahti Roberto Abbondanzieri. UEFA Cupin lohkovaiheessa ja pudotuspeleissä kaksikko jakoi peliajan puoliksi joukkueen yltäessä puolivälieriin. Espanjan cupissa Copa del Reyssä Ustari toimi joukkueensa ykkösmaalivahtina. Getafe ylsi kilpailun loppuotteluun, jossa Valencia oli kuitenkin parempi maalein 3–1.


title: Oscar Ustari

text: Syyskuussa 2008 Ustari jätettiin ilman Getafen edustusjoukkueen pelinumeroa olympialaisissa sattuneen vakavan loukkaantumisen vuoksi. Hänen aiemmin käyttämänsä numero 1 annettiin Valladolidista lainalle hankitulle Jacobolle.


title: Oscar Ustari

text: Vuonna 2012 Ustari siirtyi Argentiinan pääsarjassa Primera Divisiónissa pelaavaan Boca Juniorsiin.


title: Oscar Ustari

text: Argentiinan maajoukkueessa Ustari teki debyyttinsä Norjaa vastaan 22. elokuuta 2006. Hän oli vuoden 2006 MM-kilpailuissa Argentiinan kolmosmaalivahtina.